
— COLINDE — 


AM PLECAT SĂ COLINDĂM 


Am plecat să colindăm 

Domn, Domn să-nălțăm 
Când boierii nu-s acasă 

Domn, Domn să-nălțăm 
C-au plecat la vânătoare 

Domn, Domn să-nălțăm 
Să vâneze căprioare 

Domn, Domn să-nălțăm 
Căprioare n-au vânat 

Domn, Domn să-nălțăm 
Şi-au vânat un iepuraş 

Domn, Domn să-nălțăm 
Să facă din pielea lui 

Domn, Domn să-nălțăm 
Veşmânt moale Domnului, 

Domn, Domn să-nălțăm 


— COLINDE — 


— COLINDE — 


AN CU AN DE-A RÂNDUL 


An cu an de-a rândul, 
De Crăciunul sfânt, 
Îl vedem pe Domnul 
Pruncuşor plăpând. 


Case-au fost destule, 
Dar el nu-i primit; 
Într-un grajd Mesia 
S-a adăpostit. 


Stă culcat în iesle 
Copilaşul blând; 
Îngerii deasupra-i 
Se aud cântând. 


Slavă sus în ceruri, 
Slavă celui Sfânt; 
Pace intre oameni, 
Pace pe pământ. 

Plini de bucurie 
Îngerii-L privesc 
Şi în ochii gingaşi 
Dorul i-L citesc. 


Parcă-ar vrea să spună 
Soli ascultători, 
Mergeţi şi-mi aduceţi 
Oameni iubitori. 


Dragostea de oameni 
Trainic m-a-ndemnat 
Să devin Eu însumi 
Om adevărat. 


Tatăl meu cel veșnic 
M-a trimis la ei; 

Eu le sunt prieten, 
Ei sunt fraţii mei. 


Eu, Stăpânu-a toate, 
Cel făr-de-nceput 

Să-i câştig pe oameni 
Slugă m-am făcut. 


= COLINDE — 


Viaţa mea întreagă 
Lor le voi sluji, 
Pentru ei pe cruce 
Viaţa-mi voi jertfi, 


Chiar de-aici, din iesle, 
Vreau să le vorbesc, 
Vreau ca ei să simtă 

Ce mult îi iubesc. 


Îngeraşii pleacă, 
Şi se-opresc în zbor, 
Lângă ciobănașii 
Stând cu turma lor. 


Unul dintre îngeri, 
Crainic luminos, 
Plin de fericire, 
Spune-aşa duios: 


Nu vă fie teamă, 
Nu vă tulburați 
Ci e voie bună 
Să mă ascultați. 


— COLINDE — 


Bucurie mare 
Astăzi vă vestesc, 
Pentru voi şi pentru 
Neamul omenesc. 


ASEARĂ PE ASFINȚIT 


Aseară, pe asfinţit, 
Mândră stea ne-a răsărit. 
După care noi ne-am dus, 
Să-l căutăm pe Isus. 


Pe fiuţul Mariei, 
În pământul Galileii. 
Zice-se că Maria 

Din casă-n casă umbla, 
Să nască pe Mesia. 


Și-ntr-o peșteră a intrat; 
De nimeni nu s-a 'ntrebat. 
Aici Domnul s-a născut, 
Ce l-am așteptat demult. 

= COLINDE — 


— COLINDE — 


Îngerii, cu flori în mână, 
Împletesc mândră cunună. 
Pe cunună-i scris frumos, 
Astăzi s-a născut Hristos, 


ASEARĂ PE ÎNSERATE 


Aseară pe inserate 
Fecioara Maria, 
Din Viflaem cetate 
Călătorind sosea. 


Fiind prea obosită 
Sălașul își căuta, 
Şi-n Viflaemul mare 
Nimenea n-o lăsa. 


Atunci Sfânta Fecioară 
Din Viflaem ieșea, 

Şi în câmp într-o poiată 
Fecioar-atunci întră 

Şi în ieslea boilor, 
Boilor, săracilor, 

Pe fân, cu chin Maria 
A născut pe Mesia. 


Se-aude-un glas spre seară 
AI clopotelor cânt 

Căci vine, vine iară 

Isus pe acest pământ, 


Elvine-n haină albă, 
De îngeraș purtat 
Să spele lumea toată 
De rău și de păcat. 


De-atunci în orice casă 
S-aud colindători, 
Colinda lor duioasă 
Răsună până-n zori. 


— COLINDE — 


— COLINDE — 


ASTĂZI AM VĂZUT MINUNE 


Astăzi am văzut minune 
Ceea ce ingerii îi spune 
Astăzi toate s-au-mplinit 
Câte s-au prorocit 
Mărire 


Despre Mesia Hristos 

S-a împlinit foarte frumos 
Unde este acum un om 
Precum a fost Solomon 
Mărire 


Să-i cântăm aleluia 

Din cântarea aceluia 
Astăzi să-i cântăm şi noi 
Din fluier şi din cimpoi 
Mărire 


Din Achim și din Maria 
Să se-mplinească taina, 
Taina cea din veci ascunsă 
Şi de îngeri neştiută 
Mărire 


Să trecem în Palestina 
Că acolo a venit lumina 
Să trecem la Viflaem 
Noi minunea să vedem 
Mărire 


Mărire 

Țiie în vecie 

Domnul preamărit să fie 
De-acum până-n vecie, 


ASTĂZI S-A NĂSCUT HRISTOS 


Astăzi s-a născut Hristos 
Mesia, chip luminos 

= COLINDE — 


— COLINDE — 


Lăudaţi și cântaţi 
şi vă bucuraţi 


Mititel și-nfăşăţel 

În scutec de bumbăcel, 
Lăudaţi şi cântați 

şi vă bucuraţi. 


Maica Sfântă îi zâmbește 
Şi cu dragoste-L priveşte, 
Lăudaţi și cântaţi 

şi vă bucuraţi, 


Cine-Ți va asculta povaţa 
Îşi va mântui viaţa, 
Lăudaţi și cânta'i 

şi vă bucuraţi, 


Şi de-acum până-n vecie 
Mila Domnului să fie, 
Lăudaţi și cântați 

şi vă bucurați. 


ASTĂZI S-A-NĂLȚAT O LUMINĂ 


Astăzi s-a-nălțat o lumină, 
E lumina Domnului. 
Ea hotare nu va cunoaşte, 
Va fi-n toate inimile. 


Veţi vedea mărirea Lui 

Şi puterea Domnului. 
Spuneţi tuturor 

EL este Domnul, nu vă temeţi. 


Căci EI vine să vă salveze, 
Să deschidă inimile 
Către dragostea Lui, 
Care v-a răscumpărat, 


Să tresalte și deșertul 
Şi să strige de bucurie 
Apa a izvorât 

Până și în pustiu. 

— COLINDE — 


— COLINDE — 


ASTĂZI SE VESTEȘTE 


Astăzi se vestește 
Şi se preamăreşte 
Zi veselitoare 
Lumii de sub. soare 


Astăzi s-a născut 

Cel făr' de-nceput, 
Domnu' lisus Hristos, 
Fiul Cel Frumos 


Dintr-o fecioriţă 
Plină de credință 
La noi a venit | 
Şi s-a oferit 


Ca să ne sloboază 
Strălucită rază 
Din poarta cea mare 
Fără desfătare. 

4 — 


AU SOSIT COLINDĂTORI 


Ne-au sosit colindători, 
Florile dalbe, 
Noaptea pe la cântători. 


Şi ne zic mereu, mereu, 
Florile dalbe, 
Și-L aduc pe Dumnezeu. 


Dumnezeu adevărat, 
Florile dalbe, 
Soare-n raze luminat. 


Ne-au sosit colindători, 
Florile dalbe, 
Noaptea pe la cântători. 


= COLINDE — 


AZI, CEL DE VEACURI AŞTEPTAT 


Azi, cel de veacuri așteptat, 
De Simeon e-ntâmpinat; 
Cu el și noi să ne unim, 


Ca pe Hristos să-L preamărim; 


Hristoase, Tu lumină eşti, 
De întuneric ne fereşti; 

Tu calea noastră-o luminezi 
Şi către cer ne îndrumezi. 


Prin sfânta-nvăţătura Ta 

Noi bezna grea vom înfrunta; 
De harul Tău transfigurați, 
Te vom urma neînfricaţi. 


Le vom vorbi la toţi cei dragi 
De dragostea cu care-atragi 
Pe toţi cei buni la pieptul Tău 
Ca să-i fereşti de orice rău. 


— COLINDE — 

Isuse, Tu divinul Miel 

Şi-al nostru scump Emanuel, 
Cu slava Ta să-mpodobești 
Lăcaşu-n care locuieşti. 


BUNĂ DIMINEAȚA LA MOS AJUN 


Bună dimineaţa la Moş Ajun 
Ne daţi ori nu ne daţi? 

Ne daţi ori nu ne daţi? 

Ne daţi, ne dați? 


Am venit și noi odată 
La mulți ani cu sănătate 
Domnul Sfânt să ne ajute 
La covrigi şi la nuci multe! 


Bună dimineaţa la Moș Ajun 
Ne daţi ori nu ne daţi? 

Ne daţi ori nu ne daţi? 

Ne daţi, ne daţi? 

— COLINDE — 


— COLINDE — 


CÂNTEC DE CRĂCIUN 


Din an în an sosesc mereu, 
La geam cu Moş Crăciun, 

E ger cumplit, e drumul greu, 
Da-i obicei străbun. 

E ger cumplit, e drumul greu, 
Da-i obicei străbun. 


Azi cu stramoșii cânt în cor, 
Colindul sfânt şi bun. 

Tot “Moş” era şi-n vremea lor, 
Bătrânul Moș Crăciun. 

"Tot “Moş” era şi-n vremea lor, 
Bătrânul Moș Crăciun. 


E sărbătoare și e joc, 

În casa ta acum. 

Dar sunt bordeie fără foc 
Şi mâine-i Moş Crăciun. 


Dar sunt bordeie fără foc 
Şi mâine-i Moş Crăciun. 


Acum te las, fii sănătos, 

Şi vesel de Crăciun. 

Dar nu uita, când eşti voios 
Române, să fii bun! 

Dar nu uita, când ești voios 
Române, să fii bun! 


CE SARĂ-L ASTĂ SARĂ 


Ce sară-i d'aiastă sară 

Domnului Doamne 

Da îi sara de ajun 

Înspre ziua de Crăciun 

Când Hristos Domnul Cel Sfântu” 
A venit pe-acest pamântu 

În paiele grâului, 

În florile fânului. 

— COLINDE — 


— COLINDE — 


CE VEDERE MINUNATĂ 


Ce vedere minunată 

Lângă Viflaem s-arată 

Cerul strălucea, 

Îngerul venea, 

Pe-o rază curată 

Păstorilor din câmpie 

Le vesteşte-o bucurie 

Că-ntr-un mic lăcaş 

Din acel oraş 

S-a născut Mesia 

Păstorii cum auziră 

Spre locașul sfânt porniră 

Unde au aflat 

Pruncul luminat 

Şi Îl preamăriră 

E Isus, păstorul mare, 

Turmă ca El nimeni n-are 

Noi Îl lăudăm 

Şi ne închinăm 
- 20 


Cu credinţă tare 

În coliba păstorească 
Vrut-a Domnul să se nască 
Fiul Său Cel Sfânt 

Nouă pe pământ 

Să ne mântuiască. 


CE-AŢI VĂZUT PĂSTORI 


Ce-aţi văzut păstori, 
Sculaţi până-n zori? 

Am văzut pe nou-născut 
Prunc Isus din cer venitul 
Fiu Dumnezăiesc 

Ce palat era 

Unde Domnul sta? 
Peșteră săracă rece 
Peşteră de dobitoace 
Palatul era 

Ce avea de-așternut 
Micul nou născut? 
Ieslea îi era culcușul 

— COLINDE — 


— COLINDE — 


Fân şi paie aşternutul 
Micului Isus 

Cine sta cu el, 

Domnul mititel? 

Sta Maria Maica Sfânta, 
Sta Iosif cu faţa blândă 
Sta şi se-nchina 

Cine îi cânta, 

Cine-l preamărea? 
Îngerii din cer veniră 
Vesele cântări doiniră 
Pruncului Isus. 


CEASTĂ SEARĂ 


Ceastă seară-i seară mare, 
0, Domnul 

"Tocmai seara de Crăciun, 
S-a născut și Fiul Sfânt, 
Dumnezeu pe-acest pământ 
Mititel înfășăcel, 

În scutec de bumbăcel, 

Fașă de mătase albă, 
Leagăn de mătase dalbă. 
Dar în leagăn cine şade? 
Fiul Sfânt, El adormit 

Tar Maica Sfântă Maria 
Poale sfinte răsucite 

Ea din poale L-a luat, 

Sus la plai L-a ridicat, 
Când a fost la vârf de plai 
Puse jos și odihni 

Şi din grai așa grăi: 

“Uite maică jos la țară 

Nici nu ninge, nici nu plouă 
Nici nu-i dalbă de pământ, 
Dar nici ninge, dar nici plouă 
Dar nici dalbă de pământ 
Nici nu vin cum au venit 
Vin ca porcii-ngrămădind, 
Cu Dumnezeu s-au întâlnit 
În sulițe L-au luat, 

Sus la plai L-au ridicat 

Şi-n paloşe L-au tăiat 

0, Domnul 

Pentru mândra de colindă 
De la noi de la vreo doi 

0, Domnului 

— COLINDE — 


— COLINDE — 


Domn de-al meu 
Mai vârtos 
De la Hristos”, 


CERUL ȘI PĂMÂNTUL 


Cerul și pământul 
În cântări răsună, 
Îngeri și oameni 
Cântă impreună. 


Hristos se naște, 

Domnul coboară, 

Îngerii cântă, 

Magii ÎL adoară, 
Păstorii-aleargă, 

Teslea o-nconjoară, 

Mari minuni se întâmplară 
Păstorii-aleargă, 

Ieslea o-nconjoară, 

Mari minuni se întâmplară 
În Viflaem azi 


E mare minune 
Fecioara curată 
Fiu născu în lume 


Din cer cuvântul 
În trup se arată 
Noaptea cu lună 
Zi se face-ndată 


Din răsărit vin 
Magi cu bucurie 
Cu daruri vestite, 
Aur şi tămâie 


Hristos se naşte 
Veniţi la-nchinare 
Cu vesel suflet, 
Veselă cântare. 

— COLINDE — 


CERURILE 5-0 GRĂIT 


Cerurile s-o grăit 

Din apus la răsărit 

Un prunc mic o izvodit 
Și pă pământ o zânit 
Din urât făcut frumos 
Şi curat din păcătos 
Coborât-a cerul jos 
Într-un cuvânt luminos 
Și pe noi ne-o rădicat 
De-a dreapta ne-o așăzat 
Înc-o dată lăudat 

Fie binecuvântat. 


— COLINDE — 


CIUTA CIUTELOR 


Printre meri şi printre peri 
Plimbă-mi-se mari boieri, 
Mari boieri cu cai bălțaţi 
Cu călțuni împintenați, 
Cai cu frâne de argint, 

Cu poclăzi până-n pământ, 
Plimbă-se, alintă-se, 

Între ei întreabă-se: 
Unde-i ciuta ciutelor, 
Frumoasa frumoaselor, 
Rumeneala zorilor, 
Podoaba crăieselor? 

Cu arcu să o vână, 

Cu, cununi s-o-ncununăm, 
Cununii de cununie 

Lui Vodă dalbă soție. 


în 

— COLINDE — 


— COLINDE — 


COBORÂT-A, COBORÂT 


Coborât-a, coborât 
Ziurel de ziuă 

Îngerul Domnului Sfânt 
La păstori în Viflaem 
Aproape de Rusalem. 
Păstorii l-au întrebat 

Ce veste aduci în sat: 
“Veste bună voi vesti 
De voi toţi veţi veseli. 
Pe la cântători târziu 
Maica Sfânt-a născut fiu, 
L-a născut pe fân uscat 
Și al lumii împărat” 


COBORÂT-O, COBORÂT 


Coborât-o coborât 

În sara de Crăciun 
Domnu” Isus pă pământ 
Sara de Crăciun frumos 
Să vadă la fiecare 

Care ce credinţă are. 
Dumnezău o văzut bine 
Că credinţă n-are nime!. 
Nu-i la mic și nu-i la mare, 
Nu-i la-ntreaga adunare. 
Vai fraţilor, vai de voi, 

De voi trimite-un război, 
Atunci vi-ţi aduce-aminte 
Că și-n ceri este-un părinte. 
Un părinte răbdător, 

V-o dat sfinte sărbători, 
Un părinte sfânt şi bun 

Că v-o dat sfântu' Crăciun. 

— COLINDE — 


COLINDA NEVINOVATĂ 


Primiţi cu bine aceste glume 

Şi colinzi nevinovate 

De la strămoșii noştri lăsate, 

Vă poftim după obiceiul vechiu 
Trei vase pline cu rechiu 

Şi un vas cu moară acră 

Care îndreaptă riga stricată. 
Cămara să vă fie plină 

De carne de porc, brânză și slănină. 
Coşarele cu porumb sănătos 
Hambarele cu grâu frumos. 
Găinile să vă facă ouă multe, 
Nutreţ să aveţi pentru vite cornute. 
Otavă multă pentru oi 

Iar pentru cai ovăz, trifoi. 

Hospe de mazăre pentru capre, 

Să umple Ia vară oalele cu lapte... 

— COLINDE — 


COLINDA OILOR 


Este-un câmpuţ lung și lat 
Colindăm, dalbă colindă 
De oiţe-nconjurat. 

La oiţe cine șede? 

Tot lonu - săn' lonu 

Cu brâu roşu-nțintelat, 
Cu fluier înferecat 

Și pe-atâta de-sflorat, 

Cu băltag încolțurat 

Şi suman îmbăierat. 
Când cu fluieru i-i zâce 
'Turma tătă i să strânge, 
Când cu fluierașu tace 
Tătă turma i se-ntoarce. 
Colindiţa nu-i mai multă, 
Să trăia cine-o ascultă. 
Colinduţa-i atâta, 
Cine-ascultă să trăia. 

— COLINDE — 


— COLINDE — 


COLINDA PĂSTORILOR. 


1o am douăzeci de oi 

Şi i-oi duce Lui, mei doi 
Iaca şi io am vreo zece 

Şi i-oi duce şi-un berbece 
Şi io că-s mai țighinaș 
I-oi duce și vreo tri caşi 
Că așa ni-i rânduiala 

Să ne plătim zeciuiala 

Că aşa ni-i scris în lege 

Să plătim un an din zece 
Doamne, Împărate Sfinte, 
Primeşte și-a noastră cinste 
Primeşte-o şi de la noi 

Că suntem păstori de oi. 


COLINDIȚA 


Să trăiască cine-ascultă! 


Sus la ceruri o-nălțăm 
Şi la gazde o-nchinăm. 
O-nchinăm cu veselie 

Şi cu mare bucurie, 

C-am ajuns seara de-Ajun 
A bătrânului Craciun. 


Sus, mai sus vom înălța, 
Ce-am ştiut noi v-am cântat. 
Să rămâneţi sănătoşi, 
Sănătoși şi bucuroși! 

C-am ajuns ziua cea sfântă 
Când colindele se cântă. 
Sărbătoarea Lui Hristos 

Să vă fie de folos! 


— COLINDE — 


— COLINDE — 


COLINDĂ BUCOVINEANĂ 


Anu-acum s-o ispăși 

La mulţi ani cu bucurii 
Streșina de mintă creață 
Dumnezău vă deie viață 
Şi la mulţi ani să trăiţi 

Ca florile să-nfloriţi 
Streșina de busuioc 
Da-v-ar Dumnezău noroc 
Ca stejarul să-nverziţi 

Şi ca el să-mbătrâniţi 
Foaie verde de mălean 
S-ajunge de-acu pe-un an. 


COLO JOS, COLO MAIL J0$ 


Colo jos, colo mai jos 
Oi linoi, linoi, lăr Doamne 
Ce turme de oi s-o scos 

Pă râtuţu cel frumos! 

- Da la turmă cine-și umblă? 
- Umblă-și Lariu, păcurariu, 
C-on topor încolţurat, 

C-on fluier inverigat. 


- Lăsa-v-oi la lupu oi. 
De când umblu după voi 
Tăt am albit ca și voi. 


Strigă-o oaie pistrioară: 

- Nu ne lăsa nici pă noi 

Iară noi te-om dărui 

La Crăciun c-on suman bun, 
La Păștiţă cu jintiţă, 

— COLINDE — 


— COLINDE — 


La Sângeorz c-on miel frumos, 
La Ispas c-on bulz de caș. 


COLO SUS 


Colo sus şi mai în sus 
Colindăm Doamne, Colind 

La porţile raiului 

Este-o dalbă mănăstire. 
Și-ntrânsa cine şade? 

Șade Maica Precesta 

C-un prunc mic ce tot plângea. 
Maica Sfânt-aşa-i zicea: 

“Taci pruncule, nu mai plânge, 
Că maica ţie-ţi va da 

Două mere, două pere 

Să mi te joci tu cu ele 

Şi cheile raiului, 

Raiul sfânt să-L stăpânești, 
Pământul să-L moșteneşti, 

Pe noi să ne mântuiești”. 


3% 


COLO SUS ÎN VREMEA CEIA 


Colo sus în vremea ceia 
În frumoasa Galileea, 

O fecioară vieţuia 

Ce Maria se numea. 
Nazaret era oraşul 

Unde ea-și avea sălașul. 
Într-o zi Maria sta 
Singură şi se ruga 
Îngerul Gavril intrase 

La Sfânta Fecioara-n casă 
Şi din zbor cum se opriră 
“Bucură-te” îi grăiră. 

Şi deodată ce văzură: 
Casa toată-i se umplură 
De-o lumină lucitoare 

Ca lumina de la soare. 


— COLINDE — 


— COLINDE — 


COLO SUS ŞI MAI ÎN SUS 


Colo sus şi mai în sus 
0, Domnului 
Sus la poarta raiului, 
Suntu-ți, Doamne, mese-ntinse, 
Mese-ntinse și subscrise. 
Dar la masă cine şade? 
Şade Domnul Dumnezeu 
Cu preasfântul Fiul Său 
Şi cu Mihail, Gavrilă 
Și cu Ioane, Sfinte loane 
Şi cu Sfinte Niculaie 
Chinuit şi gârbovit 
C-așa intră luda-n rai. 
Sus la poarta Raiului, 
Scaunul județului, 
Șuștariul botezului. 
Ei în iad când le-au băgat 
Şi raiul s-a-ntunecat 
Şi iadul s-a luminat. 

Sus lumina raiului, 
Scaunul judeţului 
Șuştariul botezului. 

Ei în rai când l-au băgat 

Şi iadul s-a-ntunecat 

Și raiul s-a luminat. 

Noi umblăm și colindăm 
La bun gazdă să închinăm, 
Închinăm de sănătate 

De Crăciun să-și aibă parte. 


COLO-N DEAL 


Colo-n deal, după deal 
Florile dalbe 

Răsărit-a sfântul soare, 
Și acela nu-i sfânt soare 
Da-i o monăstire mare. 
Nouă uși, nouă altare. 
Dat într-însa cine şade? 
Măicuţa cu fiu în braţe. 
Taci Fiule, nu mai plânge 

Că eu ştiu ce i-o da ţie, 
Nouă stele-ncornorate 
Cu topoare-nconjurate, 
Două mere roşioare, 
Cheiţele raiului, 
Scaunul judeţului, 
Lumina botezului 

La Ispas 

Un boţ de caș, 

Pe părete păun verde, 
Pe portiţă rânduniţă. 


COPILE CU OCHI SENINI 


Copile cu ochi senini, 

Tu iarăși vii printre străini, 
În peşteră de paie reci 

"Tu capul iarăși Ți-l apleci. 


Copilule cu ochi senini, 
Tu iarăşi vii printre străini, 

Copilule cu suflet blând 
Tu vii şi azi ca orișicând 


De mii de ori, copil sărman 
Tu vii în lume an de an 

Dar totuși Tu copile blând 
'Tu vii și azi ca orişicând 


Demult, cu suflet plin de dor, 
Te-ai coborât de mila lor 

În ieslea rece Te-ai culcat 

Şi nimeni nu Te-a legănat 


Şi neștiind nu Te-au primit 
Tar Tu cu suflet plin de dor 
Ai plâns mereu de mila lor. 
La mii de uși ai aşteptat 


Dar nimeni nu s-a îndurat 
Copil cu lacrimi pe obraz, 
Cu bine răul să-L plăteşti 

Să rabzi, să ierți şi să iubeşti. 


Să te jertfeşti de mila lor, 
Copil cu suflet plin de dor 

Copilule, sărman copil, 
Curat ca roua din april. 


De câtă vreme Tu petreci 

La ușa inimilor reci, 

Dar câţi ți-or mai descuia azi 
Copil cu lacrimi pe obr: 


COROANĂ DE TRANDAFIRI 


Cetiniţă, cetioară dragă, 
Cetiniţă, cetioară dragă. 


Cine coasă la fereastră 

O coroană prea frumoasă? 
Este Maica lui Hristos, 
Mesia, chip luminos. 


Coroană de îngeraș 
Pentru Isus copilaş, 
Coroană de trandafiri, 
Ce aveau să fie spini. 

Vai tu, Maică, nici visezi 
Cum o să te întristezi. 
Coroană de trandafiri 
Va fi numai pătimiri 


Cetiniţă, cetioară dragă, 
Cetiniţă, cetioară dragă. 


CREȘTINILOR NOI ASTĂZI 


Creştinilor noi astăzi 
Un praznic mare-avem 
Ca să-l putem cunoaște, 
Veniţi la Viflaem! 


Că a născut în lume 
Pe-acel ce-L aşteptam, 
Maria, Maica Sfântă, 
Veniţi ca să-L vedem! 

Pe paie, între vite, 

Isus este străin, 

Să-i ducem și noi daruri 
Veniţi la Viflaem! 


Să mergem cu păstorii 
Şi să ÎL preamărim, 

Că pentru noi EI s-a născut, 
Veniţi la Viflaem! 


Creștinilor, noi astăzi 
Degrabă s-alergăm, 
Spre-a noastră mântuire 
Veniţi la Viflaem! 


CÂNTĂ-N CORURI MII ȘI MII 


Cântă-n coruri mii și mii 
Îngeri drăgălași, 

Cântă marea bucurie 
Către păstoraşi. 

Dorul vi s-a împlinit, 


Cel de veacuri prorocit 
Pe-ale noastre plaiuri, 
Astăzi s-a ivit. 


Într-o iesle, într-un grajd 
Voi ÎL veţi afla, 


Prunc plăpând, nespus de dulce 


Voi veţi adora, 
Pe Maria-o veţi vedea 
Cum îi râde inima, 
Cu Iosif ea Îl adoră 
Lângă ieslea sa. 


Păstoraşii n-au comori 
Pruncului să-I dea, 

Însă-l fac un dar mai mare, 
Îi dau inima. 

Pruncul râde fericit 
Bucuros de ce-a primit, 

Ei se-ntorc voioşi la turme 
Și la păstorit. 


S-o rugăm pe Maica Sa 
Voie să ne dea, 
Să-L luăm și noi în braţe 
Şi-L vom dezmierda. 

Nani, nani, prunc bălai, 
Tu de-acum la noi să stai; 
Inimile noastre-ți fie 
Colţişor de rai. 


DAȚI-NE CEVA... 


Dar mai daţi-ne ceva. 

Daţi-ne șoldul porcului, 

Din fundul podului. 

Daţi-ne o bucată de slănină, 
De aici până la fântână... 
Daţi-ne, ce ne-ţi da, 

Că de noi nu veţi scăpa. 
Daţi-ne măcar parale, 

Că luam ușa în spinare. 
Daţi-ne un sac de prune uscate, 
Să le azvârlim în aste guri căscate, 
Și vreo câteva poame, 

Să le dăm la aste cucoane 

Că sunt moarte de foame. 

Şi vreo câţiva căţei de usturoi 

Să le dăm la ai ciocoi 
Fiindcă au poftit pe la noi... 


DESCHIDE UȘA, CREȘTINE 


Deschide uşa creştine 
Că venim din nou la tine. 
Drumu-i lung şi-am obosit, 
De departe am venit. 


Că a Viflaem am fost, 

Unde s-a născut Hristos 
Şi-am văzut şi pe-a Sa Mamă, 
Pe care Maria-o cheamă. 


Cum umbla din casă-n casă 
Ca pe fiul său să nască. 
Umbla-n sus și umbla-n jos 
Ca să nască pe Hristos. 


Umbla-n jos şi umbla-n sus 
Ca să nască pe Isus. 

Roată, roată prin cetate, 
Case, hanuri, pline toate. 


Mai târziu găsi apoi 
Un staul frumos de oi 
Şi-acolo pe fân jos 


S-a născut Domnul Hristos. 


Cete de îngeri coboară 
Staulul îl înconjoară. 
Îngerii cu flori în mână 
Împletesc mândră cunună. 


Pe cunună-i scris frumos 
Astăzi s-a născut Hristos, 
Care cu puterea Sa 
Va împărăţi lumea 


Şi de-acum până-n vecie 
Mila Domnului să fie, 
Tuturor cu bucurie 

Şi de mare veselie. 


DIN RAIUL CEL LUMINOS 


Din Raiul cel luminos 
A plecat astăzi Hristos 
Înconjurat pe îngerași 
Ca să-și cate lăcaș 


Soare, lună, mii de stele, 
Strălucesc mai cu putere 
Toate-n lume au săltat 
De Domnul când au aflat. 


Numai omul păcătos 
Le-a făcut toate pe dos 
ELuşa a încuiat, 

Sălaş Domnului n-a dat. 


Iara noi astăzi venim, 
Oameni buni, să vă vestim 

Că astăzi ni s-a născut 

Domnul nost pe-acest pământ. 

DIN AN ÎN AN 


VARIANTA 1 


Din an în an sosesc la noi 

La geam cu Moş Ajun, 

E ger cumplit și drumu-i greu 
Dar e-obicei străbun. 


E sărbătoare și e joc 
În casa ta acum 

Mai sunt bordeie fără foc 
Dar vine un an mai bun. 


E veselie și e cânt 

În casa ta acum, 

Dar nu uita când ești voios, 
Române, să fii bun! 


Veniţi, veniţi de sărbători 
Veniţi, veniţi cântând 

Să fie rodnic Anul Nou 
Şi pace pe pământ! 


Să fie pruncii sănătoși, 
Să crească năzdrăvani, 

Voi oameni buni şi trecători 
Mulţi ani, mulţi ani, mulţi ani! 


VARIANTA 2 


Din an în an sosesc la noi 

La geam cu Moş Ajun, 

E ger cumplit şi drumu-i greu 
Dar e-obicei străbun. 


Azi cu strămoşii cânt în cor, 
Colindul sfânt și bun. 

'Tot “Moş” era şi-n vremea lor, 
Bătrânul Moș Crăciun. 


E sărbătoare și e joc 

În casa ta acum 

Dar sunt bordeie fără foc 
Şi mâine-i Moş Crăciun. 

Acum te las, fii sănătos, 

Şi vesel de Crăciun. 

Dar nu uita, când eşti voios 
Române, să fii bun! 


DOAMNE, A TALE CUVINTE 


Doamne a tale cuvinte 
Care s-au scris mai-nainte 
S-au implinit precum se ştie 
Moise la cartea întâie 

O minune 


De la răsărit răsare 
O stea cu lumină mare, 
Razele își răspândește 
Pe crai îi povăţuieşte 

O minune 


Steaua magilor vestește 
Viflaemul îi primeşte 
Și din prorocie rară 

Pe Mesia îl aflară 
O minune. 


DOAMNE, LER DOMNULUI DOAMNE 


Doamne, ler Domnului Doamne 
| Ia ieşiţi boieri afară 
| Doamne, ler Domnului Doamne 
| De vedeţi ce să coboară. 

Să scoboară două flori, 
i Da nu-s flori că-s frățiori, 

Da îi lon și Văsălie, 

Să întorc de la robie. 

Maică-sa când îi vedea 

Caii-n grajd ea îi băga 

Vin roșu să be” le da. 

DOI OAMENI BOGAŢI 


Doi oameni bogaţi, 
Domnului nostru 
Precum s-au rugat 
Dumnezeu le-a dat 
Masă, ceastă masă 
În mijloc de casă 
Şi-n mijloc de masă 
Măru-i înflorit 

Cu mere de-argint. 
Doi îngeri din ceri 
Jos se cobora, 
Mere culegea, 

Şi-n rai le ducea 

Și le împărțea. 

DOMN DIN CERIU 


De când Domnu” s-a născut 
Domn din ceriu 

Şi pământu' L-a făcut 

El bine l-a priponit 

De patru stâlpi de-argint. 
Şi cerul l-a-mpodobit 

Tot cu stele mărunțele 

Şi cu luna printre ele, 

Cu soarele strălucind 

Tot pământul luminând, 
Pe oameni înveselind. 
Fire-ai gazdă sănătoasă, 
Sănătoasă, veseloasă, 
Cumu-i colinda frumoasă. 

DOMN, DOMN SĂ-NĂLȚĂM 


Am plecat să colindăm 
Domn, Domn să-nălțăm 
Când boierii nu-s acasă 
Domn, Domn să-nălțăm 
Şi-au plecat la vânătoare 
Domn, Domn să-nălțăm 

Să vâneze căprioare 

Domn, Domn să-nălțăm 
Căprioare n-au vânat 
Domn, Domn să-nălțăm 
Şi-au vânat un iepuraş 
Domn, Domn să-nălțăm 
Să facă din blana lui 
Domn, Domn să-nălțăm 
Veşmânt frumos Domnului. 


DOMNULUI DOAMNE 


De când Domnu! S-o născutu 
Domnului Doamne 
Şi pământu” 1-o făcutu 
Şi ceriu L-o ridicatu 
De când Domnuw' S-o născutu 
Pă patru stâlpi de arjintu 
Tăt cu stale mărunţele 
De când Domnu” S-o născutu 
Și cu luna printre ele 
Şi-n mijlocul ceriuluiu 
De când Domnu S-o născutu 
Scrisă-i mâna Domnuluiu 
Cea direapta și-o găleată 
De când Domnu' S-o născutu 
Şi-n găleată busuiocu 
Busuiocu feteloru 
De când Domnu" S-o născutu 
Păru roşu juniloru 
Şi crucea bătrâniloru 

De când Domnu” S-o născutu Hristos să vă dea de toate, 
Şi crucea bătrâniloru. Viaţă lungă, sănătate. 


DOMNULEȚ ȘI DOMN DIN CER. DORMI ÎN PACE COPIL SFÂNT 


Mare-i seara de-astă seară Dormi, dormi, dormi copile sfânt 


Domnuleţ şi Domn din cer ă Mii de heruvimi și de serafimi 
ing 303 i dată Te slăvesc în cor 
Şi nu-i seara de-astă seară . Și 
Copil mângâietor 


Ci e seara lui Crăciun, 


Lai Crăcina celui bird Dormi, dormi, dormi copile sfânt 


Îngeri zboară spre cer cântând, 
Cana = născut Fiul Sfat Şi ruga lor se-nalță lin 
Fiul Sfânt pe-acest pământ. Spre-a Lui Dumnezeu lăcaș divin. 


Fiul plânge, stare n-are, 
Pe braţele mamei Sale. 


Noi umblăm şi colindăm 
Cestor feţe le-nchinăm. i 
Ne-nchinăm cu sănătate 
'Tot de bine s-aveţi parte 

DĂLIANA 


Pleacă Leana la fântână, 
Dăliana-i fată dalbă 

Cu două cârcege-n mână. 
Găsi apa tulburată, 

De voinici înconjurată. 
“Voi voinici, voi vânători, 
Ce cătaţi aicea-n zori?” 
“Noi pe tine te căutăm 

Şi cu drag îţi închinăm” 
La mulți ani cu sănătate 
Să aveţi parte de toate. 


E CRĂCIUN! 


Întunericul dispare, 

E Crăciun! 
S-a născut Mântuitorul, 
Îngerii spun. 


Pace, pace pentru cei păcătoşi, 
A venit azi Salvatorul pe pământ. 


Melodie ingerească 
Auzim 

Şi în iesle Pruncușorul 

Noi Îl găsim. 


Cine vine la Isus 

Ca păcătos 
La iertare, mângâiere, 
E voios. 

E LUMINĂ-N MIEZ DE NOAPTE 


E lumină-n miez de noapte, 

Ce să fie oare? ce s-a întâmplat? 
Păstorașilor le bate inima de spaimă, 
S-au înfricoșat. 

Şi lumina vine, vine 

Se coboară spre imaș. 

Frica-n piepturi le sporește 

Bunilor păstorași. 


În lumină văd un înger 
De o frumuseţe de ne-nchipuit; 
Are-un glas nespus de dulce 
Cum ei niciodată n-au mai auzit: 
Nu aveţi de ce vă teme, 
Păstorașilor iubiţi ; 

Vestea mea o să vă facă 

Fericiţi, fericiţi. 

Căci eu sunt trimis de Domnul 
Mare bucurie vouă vă vestesc, 

Să tresalte mic şi mare 

C-a venit în lume Fiu Dumnezeiesc 
Cel pe care voi de veacuri 

Mult de tot L-aţi așteptat, 

E la Betleem în iesle 

Înfășat, înfășat. 


Lângă prunc se află Mama, 

Sfânta Născătoare a Lui Dumnezeu; 
Şi Iosif, în rugăciune 

Umilit adoră pe Stăpânul său, 
Şi-ntr-un grajd e fericire 

Când acolo-i Domnul sfânt, 

Căci cu El coboară raiul 

Pe pământ, pe pământ. 


Şi cu îngerul deodată 

Mii şi mii de îngeri glasul și-l unesc 
Şi-ntonează o cântare, 

Umple tot văzduhul corul ingeresc. 
Întru cei de sus mărire 

Fie Domnului preasfânt, 

Şi-ntre oameni pace fie 

Pe pământ, pe pământ. 

FII SLĂVIT ISUSE! 


Fii slăvit Isuse, 
Prunc Dumnezeiesc, 
Îngeri se coboară 

Şi te proslăvesc. 


Şi îţi cântă cu iubire 
Imnuri sfinte de mărire 
Gloria, gloria, gloria, 
In excelsis Deo. 


Păstorași cucernici 
Vin şi ei grăbiţi 
Şi în jurul ieslei 
Se-nchină smeriţi. 


Cerul şi pământul 
Astăzi s-au uimit, 
Că un Dumnezeu 
Pe lume a venit! 

FIICĂ DALBĂ DE-MPĂRAT 


Fiică dalbă de-mpărat 
Lumnioară, ochii-s negri 
Dimineaţă s-o sculat 


Faţa dalbă şi-o spălat 
La fântân-o alergat 


La fântână la făjet 
Unde curge apa-ncet 


Și-mprejur p-ângă fântână 
Sunt feciori de-a ei măsură 


Ea-n fântână s-o-aplecat 
Junii la ea s-o ţâpat 


Inelu' i l-o luat 
Ineluw' i l-o luat 

Adă june inelw 
Putrăzâu-ai ca mărw 


Rujini-ai ca ghieru 
Rujini-ai ca ghieru 


Ca ghieruţu plugului 
În postul Crăciunului. 


FLORICICA 


Colo-n câmpul inverzit 
Mica floare-a răsărit; 
Maica Sfântă cum venea 
Mica floare mi-o vedea 
Şi din gură-așa grăia: 


“Vezi aici pe braţul meu 
Ți-L aduc pe Dumnezeu, 


TȚi-L aduc pe Dumnezeu. 

Floricica-și închina 
Și miresme aducea, 
Şi miresme aducea. 


Și cu mica floricea 
Îi aduc inima mea, 
Îi aduc inima mea.” 


FLORILE DALBE 


Scoală gazdă din pătuț 
Florile dalbe 

Şi ne dă un colăcuţ 

Că mămuca n-o făcut 
Sâtă rară n-o avut 


pe când sât-o căpătat 
Covata i s-o crepat. 

L-o sfădit mama pe tata 
Di ce s-o crepat covata. 

Când covata o lipchit 
Cuptiorur ni s-o urnit, 
Când cuptioru l-o tocmit 
Anul Nou o şi vinit. 


FLUIERUL CEL PĂSTORESC 


Fluierul cel păstoresc 
Cântă imn Dumnezăiesc, 
Cu vers dulce mângăios 
Că azi s-a născut Hristos 
Iată şi steaua luceşte 

Din răsărit preavestește 

Şi trei regi mânaţi de dor 
Lasă țări în urma lor. 
După stea pornesc cu gând 
Să găsească prunc sugând 
Şi să-l facă închinare 
Pruncului Celui Sfânt tare 
A venit în lume jos 

Pentru omul păcătos 

Că îngeri și serafimi 


Arhangheli şi heruvimi 
Cânta naşterea Ta sfântă, 
Cerul şi pământul cântă. 


GAZDE MARI NU MAI DORMIȚI 


Gazde mari nu mai dormiţi 
Lilioară trandafir 
Că nu-i vreme de dormit, 


Da-i vreme de colindat 
Și cocoşii au cântat 


Da-i vreme de-mpodobit 
Şi Crăciunul a sosit. 


68 


— COLINDE — 


HOI, DA LERUI 


Adă maică cea cheiță 

Hoi, da lerui, Doamne, lerui și cu 
Să deschid eu cea lădiţă 

Să iau poale şi cătrință 

Şi ia din două iţă, 

Cioarecii din pânză albă, 

Caiera și salba dalbă 

Și să-mi iau și cușmă mare 

Să mă-mpodobesc cu iale. 


IA SCULAȚI VOI GAZDE MARI 


Ta sculaţi voi gazde mari 
Ia sculaţi români plugari 
Că vă vin colindători 

Noaptea pe la cântători, 
Nu vă vin cu nici un rău, 
Ci v-aduc pe Dumnezeu, 
Dumnezeu cel mititel, 
Mititel şi-nfăşăţel 

Dela ușe pân! la masă 
Faşa-i dalbă de mătasă 
Cu scufie de bumbac 
Moale să-i fie la cap 
Este-o plată nestemată 
Ce cuprinde lumea toată 
Busuioc verde pe masă 
Rămâi gazdă sănătoasă 
La mulţi ani cu sănătate 
Să vă dea Domnul de toate. 


IATĂ VIN COLINDĂTORI 


Tată, vin colindători, 
florile dalbe, 
Noaptea pe la cântători, 
florile dalbe. 

Şi ei vin mereu, mereu, 
florile dalbe, 

ŞI-L aduc pe Dumnezeu 
florile dalbe. 


Şi-L aduc pe Dumnezeu 
florile dalbe, 

Să vă mântuie de rău 
florile dalbe. 


Inima să întărească, 
florile dalbe, 

Oamenii să înfrățească, 
florile dalbe. 


Că pe cer s-a arătat 
florile dalbe, 

Un luceafăr minunat 
florile dalbe. 


Noi vă zicem să trăiţi, 
florile dalbe, 
Întru mulți ani fericiţi, 
florile dalbe. 


e 


Şi ca pomii să-nfloriţi, 
florile dalbe, 

Şi ca ei să-mbătrâniți, 
florile dalbe. 


ÎN BETLEEM COLO J05 


În Betleem colo jos 
Cerul arde luminos 
Preacurata naște astăzi 
Pe Hristos. 


Naşte-n ieslea boilor 
Pe-mpăratul tuturor, 
Preacurata stă şi plânge 
Încetişor. 


N-are scutec de-nfășat 
Nici hăinuţe de-mbrăcat 
Preacurata pentru pruncul 
De-mpărat. 

Nu mai plânge Doamna mea 
Pruncul mic l-am înfășa, 
Pentru Fiul tău Hristos, 
Mesia cel luminos. 


ÎN AJUN DE MOȘ CRĂCIUN 


Din an în an pornesc la geam 
Voioși cu Moș Crăciun, 

E ger cumplit, e drumul greu 
Da-i obicei străbun 


Acum e cor la casa ta 

Cu toții cânt-acum, 

Mai sunt şi moși din vremea lui 
Bătrânul Moş Crăciun 


Acum € joc la casa ta 

Cu toți se veselesc 

Dar sunt bordeie fără fum, 
Și mâine-i Moș Crăciun 


Şi-acum te las, fii sănătos 
Şi vesel de Crăciun, 

Dar nu uita când eşti voios 
Române să fi bun. 


ÎN CETATEA-MPĂRĂTEASCĂ 


În cetatea-mpărătească 
Florile sunt dalbe 

Prins-au rugii să-nflorească 
Însă nu e rug în floare 

Că-i Preasfântă Născătoare. 


Lângă Maica-n legănel 
Doarme pruncul mititel, 
Iar în jurul pruncului 
Crește floarea drumului. 


Printre rugii înfloriţi 
Pare și spini ascuţiţi 
Pruncu-n somn se mișcă lin, 
I-o ajuns mânuța-n spini. 

Din mânuţă-i pică sânge, 
Pruncușoru-ncepe-a plânge. 
Taci cu mama Fiul meu, 
Că-ţi va fi pruncuţ mai greu. 


Ucenicul cânt te-a vinde 
Și pe cruce te-or întinde 
Atunci nașterea de-acum || 
Îţi va face aspru drum. 


Când sudoarea îţi va curge 
Să ne ierţi Isuse dulce. 


ÎN NOAPTEA ASTA S-A NĂSCUT 


În noaptea asta s-a născut 
În peşteră străină 

Acel prin care-am cunoscut 
A cerului lumină 

În noaptea asta cor ceresc 
Cântări alese cântă 

Pe Dumnezeu îl preamăresc 
Cu bucurie sfântă 


Ai milă Doamne de acei 
Ce zac acum departe 

Căci dacă nu te-nduri de ei 
Se pierd pe veci în noapte 


Primeşte sfintele cântări 
Ce-aducem azi spre tine 
Ce se-ntrupează între noi 
Şi-aduce mântuire. 


ÎN ORAŞUL VIFLAEM 


În orașul Viflăem 
Veniţi toţi ca să vedem 
Că astăzi ni s-a născut 

Domnul cel făr” de-nceput 
Și astăzi s-a împlinit 
Precum a fost prorocit 


Că se va naşte Hristos, 
Mesia, chip luminos, 
Din Fecioara Maria. 


Trei crai de la răsărit 
La-nchinare au venit, 
Daruri scumpe aducând. 


Şi cu îngerii cântând: 


“Mărire Lui Dumnezeu, 
Lui Hristos, Fiului său”. 


ÎN SEARA DE CRĂCIUN 


E noapte, patul e făcut, 
Dar cine să se culce? 
Când mama spune de Isus 
Cu glasul rar şi dulce. 


Cum s-a născut Hristos în frig, 
În ieslea cea săracă, 

Cum boul peste El sufla 
Căldură ca să-i facă. 


Cum au venit la ieslea Lui 
Păstorii de la stână 

Şi îngerii cântând din cer, 
Cu flori de măr în mână. 


ÎN VÂRFUL A NOUĂ MERI 


Afară ninge liniștit, 
În casă arde focul; În vârful a nouă meri, 
Iar noi pe lângă mama stând, Dă-i Domnului Doamne 
Demult uitarăm jocul. Arde nouă lumânări, 

Pică nouă picături 
Trei de vin şi trei de mir, 
Trei de apă limpejoară 
Să-i facă de-o băişoară. 
Dar în ea cine se scaldă, 
Scaldă bunul Dumnezeu 
Se scaldă de lordăneşte 
Cu apă se limpezește 

Cu sfânt mir se miruieşte 
Cu vinul se-mpărtășeşte. 


ÎNAINTEA CESTOR CURȚI 


Înaintea cestor curţi 

Sunt tri rânduri de pomuţi. 
Şi-naintea pomilor 

Şade Doamna curților 
C-un pahar galbăn în mână, 
Tăt închină și suschină. 

Pă toarta păharului 
Scrisă-i raza soarelui, 

Pă fundu păharului 

Scrisu-i spicul grâului, 
De unde ţâne cu mâna 
Scrisă-i luna şi lumina. 
Și de unde be din el 
Scrisu-i on luceferel. 


ÎNGERII CÂNTĂ-N CORURI 


Îngerii cântă-n coruri 

Că s-a născut Hristos. 
Pământului duc vestea, 

Toţi oamenii să afle 

Că s-a născut un copil, 

El va fi mântuitor 

Mărire-n cer şi pace pe pământ. 


Azi cântă-ntreg pământul, 

Robia s-a sfârșit. 

Veniţi să adorăm 

Pe-al nostru salvator. 

Mărire fie-n cer şi pace pe pământ! 
Mărire în cer și pace pe pământ. 

Azi vine între noi Hristos, 

E om şi Dumnezeu. 

Aduce-n sullet pacea, 

Aduce bucuria, 

Mărire fie-n cer şi pace pe pământ! 
Mărire în cer și pace pe pământ. 


JONELUI 


Jone murgu-și potcoveşte, 
Jonelui bono 

Azi e mare sărbătoare 

E Sfânta Duminecară, 
Maică-sa prin sat trebară 
Măi Ioane, Sfinte Ioane, 
Dar tu gându” ce l-ai pusu 
Pus-ai gând de privegheatu, 
Cel mai mare de-nsuratu. 
Dar io maică în cohiră 
Când Dumnezeu porunciră 
Sus în vârful muntelui, 


Sub poalele bradului 
Este-un leu de câine rău. 
Pus-ai gându' să-l săgete. 
Leu-ndată se sculară 

Şi din grai așa grăiară: 

Nu mă voinic săgetară, 
Mai bin leagă-mă-n cureară 
Şi mă du pe ulicioară, 

Pe uliţa grecilor 

Tot în cinstea fetelor 

Şi-n ciuda nevestelor, 

Pe tine căci te-or vedeară 
Pe tin! toţi te-or lăudară, 
Pe tin! şi pe maică-tară 

Ce băiat a fost băiatu' 

Ce ducea leul legatu, 

E legat nevătămatu 

Şi-n curea neagră băgatu, 
Şi-n curea neagră legatu. 

JUR ÎN JUR DE-ACEASTĂ MASĂ 


Jur în jur de-această masă 

Este-o masă de mătasă 
Oi, lerui Doamne 

Dar la masă cine şade 


Şade Domnul Dumnezeu 
Cu doi sfinţi în jurul său 

Oi, lerui Doamne 
Al doilea colț de masă 


Șade Pătru, sfânt Sânpetru 
Ş-al treilea colţ de masă 
Şade Ion, Sântion 


Ş-al patrulea colţ de masă 
Şade și jupânul gazdă 
Tot închină c-un pahar 

C-un pahar galbin de ceară. 
Din fundu paharului 
Strigă spicul grâului 


“lo pe unde mă rodesc 
Toată lumea-o-mbogăţesc” 
Din creasta paharului 


Strigă viţa vinului 
“lo pe unde mă ivesc 
Toată lumea-o-nveselesc” 


Din toarta paharului 
Strigă floarea soarelui 
“Io pe unde mă rodesc 


"Toată lumea-o-ncâlzesc” 
Din buza paharului 
Strigă floarea mirului 


“Io pe unde mă rodesc 
"Toată lumea-ncreștinesc” 
Rămâi gazdă sănătoasă 

Ca, colinda de frumoasă, 
"Tu găzdoaie, vesel, bun 
C-ai ajuns Sfântul Crăciun 


LA VIFLAEM COLO-N JOS 


La Viflaem colo-n jos 
La Viflaem colo-n jos 
Cerul cade luminos, 
Preacurata 

Naşte astăzi pe Hristos. 


Naşte-n ieslea boilor, 
Pe-mpăratul tuturor, 
Preacurata 

Stă şi plânge încetişor. 


N-are scutec de-nfășat, 
Nici hăinuţe de-mbrăcat, 
Preacurata 


Pentru pruncul de-mpărat. 


Nu mai plânge Maica mea, 
Nu mai plânge Maica mea, 
Scutecele noi ți-om da, 
Preacurata, 

Pruncul Sfânt de-i înfăşa, 
La Viflaem colo-n jos. 


LA CEA CASĂ COLO-N VALE 


La cea casă colo-n vale 
Măi Crăciune, măi 
Fac fetele șezătoare 


Tăte torc, tăte-nșirează 
Numa una lăcrimează 


Fata mamii di ce plângi? 
Da! cum focu' nu m-oi plânge 
M-o cerut fecior de crai 


N-ai vrut mamă să mă dai 

O fată la-mpărăţie 
Vede haine ş-avuţie 


O fată la-mpărăteasă 
Vede haine de mătasă 


LA CURTE LA ȚILIGRAD 


La curte la Țiligrad 
Ziurel de ziuă 

Este-un fecior de-mpărat 
Tot roagă pă maică-sa 

Să-i deie pă soru-sa 
Dragul mamii, eu ţi-oi da 
Când mie face-mi-i 

Pod de-aramă păstă vamă, 
Pod de-argint păstă pământ. 
EL acele le-o cătat, 

Şi-n biseric-o intrat. 
Biseric-o tremurat 
Icoanele-o lăcrimat. 


Iconiţa Precestii 
Din fundu' bisericii, 

Ea din grai așa grăie 

“Nu eşti popă cu dreptate 
Să cununi soră cu frate 

Sus îi Dumnezău, te-a bate” 


LA LUNCILE SOARELUI 


La luncile Soarelui 
Florile-dalbe de măr, 

La fântâna corbului, 
Grele ploi că au plouat, 
Luncile ni le-au spălat. 
Apoi soare-au răsărit, 
Flori frumoase-au înflorit. 


Fetele cum auziră, 
După flori se pogorâră. 
Le rupea şi le-alegea, 
Luncile le sărăcea: 

Cele mari cu braţurile, 
Cele mici mai puţinele. 


Când feciorii le văzură, 
Pân la ele de fugiră. 
“Noroc bun” că le zicea 
Şi de mână le prindea, 
Şi în dor le dezmierda, 
Dat pe fata ce mai albă 
Un fecior aşa o-ntreabă: 
- De eşti fată de măritat 
Mă primeşti tu la peţit? 


Fata-n faţă rumenea 

Şi feciorului grăia: 

- De când mama m-o făcut 
A iubi eu n-am ştiut, 

Apoi zic, să fi fecior, 

Cui i-oi spune al meu dor? 
Că nu-i om pe-acest pământ 
Să mă scoată din cuvânt, 

Pe picior să mă calce, 
Mâna-n sân să mi-o bage, 
Faţa-mi albă să mi-o sărute, 
Ochii-mi negri să se uite. 

Cel fecior se minuna 

Și pe fată o-ntreba: 

- Mă-ta unde te-o făcut, 
De-a iubi n-ai învăţat? 
Şi eşti dulce feciorilor, 
Ca nucile coconilor, 

Ca vinul bătrânilor. 
Apoi fata-i răspundea: 
- M-a făcut măicuța mea 
În strunguţa oilor, 

"Tot la câmpul florilor. 


- Să fii, fată, bucuroasă 
De colinda ast frumoasă. 
O-nchinăm cu sănătate, 
Pe la gazde, pe la toate. 
Colinduța-i atâta, 

Pe gazdă Domnul trăia. 

LA SĂVÂRSITU' LUMII 


La săvârșitu” lumii 
"Trâmbiţa-ş-or înjerii 

În patru cornuri de lume, 

La tăt omu p-a lui nume. 

Şi or trâmbiţa cu frice, 
Domnii şi-mpăraț or plânje, 
D-apoi noi ce-om pute zâce? 
Ne-om răscumpăra cu sânge. 
Nu cu aur, nici cu-arjint, 

Ce cu suflet drept și sfânt. 


- Pă cei buni unde i-or pune? 
I-or încuie într-un nor 
La binele tuturor. 
- Pă cei răi unde i-or pune? 
L-or încuie într-o piatră, 
Lumina să nu o vadă; 
Şi pă piatră muşchi or creşte, 
De lumină nu-i nădejde. 

LERU-ILER 


Sus pe cerul înstelat 

Mândră stea s-a arătat 

Și cu flori de măr în mână 

Se coboară peste stână 
Leru-i ler 


Într-un grajd sărac de lemn 

Din cetatea Betleem 

Într-o iesle-n rece scut 

Omul lumii s-a născut 
Leru-i ler 


Celui care-adus lumină 

Şi peste acest pământ 

Pace de la Domnul Sfânt 

Lăudând pe cel din cer 
Leru-i ler 

Iar de către răsărit 

Trei regi, trei magi au pornit 

Lui Mesia de se-nchină, 

Steaua Domnului lumină 
Leru-i ler. 


MARE IARNĂ ȘI-O PTICAT 


Mare iarnă și-o pticat, 
Oile tăte-o zderat, 
Păcurar le-o auzât, 
Jos la ele-o coborât 

Pă scară mândră 

De ceară, 
Culegându-și flori 

De vară; 


De mânună fetelor, 
De struţuţ feciorilor, 
De pană nevestelor. 


MARIA 


Maria se preumbla, 
Vreun locaș a-şi căpăta. 
Jos, în sus și iară-n jos, 
Căci bătea vânt friguros. 
Şi-avea veștmânt de-argint 
Căci va naște Fiul sfânt. 
Bună seara lui Crăciun, 
Zise Maria celui bun, 
Lasă-mă-n palatul tău 

Ca să nasc pe Dumnezeu. 
Dar Crăciun astfel grăia: 
“Palatul meu nu-ți voi da. 
Du-te-n grajdul cailor 
Sau în ieslea boilor, 

Căci aice n-ai ce face, 

Nu te las să naști în pace”, 
Maria atunci plecă 

Teşi-n cale şi-alergă 

Şi-un grajd mare află. 

Intră, intră suspinând 
Durerile-o cuprindeau 
Să mai meargă nu puteau. 
Pusa-i jos şi odihni, 
Caii-ncep a tropăi 

Şi iepele-a râncheza 
“Staţi pe loc nu tropăiți 
Cu rânchezu' conteniţi 
Căci durerea mi-o măriți” 
Însă caii n-au încetat 

Şi Maria s-a sculat 

Și astfel le-a cuvântat: 
“Fir-aţi voi cai blestemaţi 
Să n-aveţi nici gând a sta 
Ori de cât îndestula”, 
Zicând Maria ieşi 

Din grajd și-n cale porni. 
Şi merse până află 

O peşteră şi intră, 

Şi în iesle s-a băgat 

Pe fân moale s-a culcat, 
Ea în ieslea boilor, 

Boilor săracilor. 
Boii-ncep a rumega 

Şi Maria suspina: 

“Staţi pe loc nu rumegați, 

Liniştea mi-o tulburați” 
Zicând Maria lăcrimând 
Către ei duios plângând, 
Boii-ndată încetă 

Şi grăbiţi o ajută. 

“Fir-aţi voi boi fericiţi 

Şi de oameni mult iubiţi, 

De mine, de Dumnezeu, 

Şi de Sfântul Fiul mew”. 
Când fu pe la miez de noapte 
Trecu durerile toate 

Şi s-a născut Fiul Sfânt, 
Dumnezeu pe-acest pământ. 
Şi cum Dânsul s-a născut 
Ieslea-n rai s-a prefăcut, 

Şi peştera în palat 

De un mare împărat. 

Mii de flăcări îmi ardeau, 
Și-alte mii se aprindeau, 

Mii și mii de luminele 
Străluceau ca niște stele. 

Iar prin iesle flori creştea 
Fânu-n flori se prefăcea, 
Maria se-nyeselea, 

Pruncu-n braţe-și cuprindea, 
Foarte mult s-a bucurat 

Cum că lumea s-a scăpat. 
Astăzi s-a născut Hristos 
Să ne fie cu folos 

Şi de-acum până-n vecie 
Mila Domnului să fie, 
De această bucurie 

Şi o nouă veselie. 


MIORIȚA COLIND 


VARIANTA 1 


Mărgu-şi păcurărei 

Cu oile după ei. 

Cel mai mare-i văr primar. 
Cel mai mic o rupt și-o zâs: 


- Hei tu, frătiulucu meu, 
Numa eu când oi muri 

Pă mine că să mă-ngroape 
Din strunguța oilor, 

Su' fundu găleților, 


S-aud zinu ciuruind 
Şi mândrele tropotind. 


VARIANTA 2 


Mărgu-și, mămulică, mărg, 
Mărgu-și tri păcurărei 

Pă cărare, pă muncei, 

Cu oile după ei. 

Numa unu-așa zâce: 

- Staţi, fraţilor, să vedem 
Care din cine suntem. 

Cei mai mari îs veri primari, 
Cel mai mic - străin voinic. 
Numa el o zâs așa: 


- Hei, tu, frăţiorii mei, 
Numa eu când și-oi muri, 
Pă mine mi-ţi îngropa 
Dân vârvuţu muntelui, 
De-a umbruţa bradului; 
Din locuţ de copârșău 
Puneţi scoarțe de durdzău, 
Şi din locuţ de sălaș 
Puneţi scoarță de bohaș; 

Şi de-a mâna de-a dreaptă 
Tăt îmi pune trâmbiţa, 
La cap puneţ găleata; 

Şi de-a mâna de-a stângu 
Tăt îmi puneţ fluieru. 
Când vântu și-a sufla, 
Trâmbiţa a trâmbiţă, 
Fluieru a fluieră, 

Găleata a suspina 

Că nu mulgeţ în dânsă. 


VARIANTA 3 


Pă uliţă, printre văi, 

Se duc trei păcurărei. 
Ei o prins a să sfădi 

Şi o prins a vorovi: 

- Pă unu l-om omori. 
Da el numa și-o strâgat: 


- Că voi de mi-ţ omori, 
Tăt pe mine m-astupaţi 
În ţărcuţu mieilor, 

În staolu oilor; 

Şi voi numa că îmi puneţi 

La picioare fluier mare 

Și Ia capu! trâmbiţa-re. 

Şi când vântu și-a sufla 
Trâmbiţa şi-a trâmbița, 
Fluieru şi-a fluiera, 

Și numa și-or auzi 

Oile cele cu lapte, 

M-or hori mărgând pă sate; 
Oile cele cornute 

M-or hori vara pă munte; 
Cele biete miorele, 

M-or hori vara cu jele. 

- Hei, tu, biete miorele, 
Spune-ţi cătă mama me-le: 
V-a-ntreba mama de mine, 
Spuneţi că m-am dus la bine, 
Că numa m-am însurat, 

Şi eu numa mi-am luat 

Tăt o fată de-mpărat, 

Să nu sie cu bănat. 


VARIANTA 4 


Sus în vârfu muntelui, 
Sub cruciţa bradului 

Sunt duși trei păcurărei 
Cu oile după ei. 

Pe cel mai mic l-o mânat 
Să d-întoarne oile. 

Vile le-o d-îndurnat, 
Lui grea lege i-o picat: 


O să-l taie, o să-l puște, 
O să-l puie-ntre țăpuște. 
EL o strâgat cătră ei: 

- 0, dragi, frăţiorii mei, 
De să-ntâmplă să mor cu, 
Săpaţi-mi mormântul meu 
Nu în verde țintirim, 
Că-ntre morţi voi fi străin; 
Ci-n staulul oilor, 

În locuţu mieilor. 

0, drag, fluierașul meu, 
Puneţi-l la capul meu; 
Când or sufla vânturi grele 
Să-mi fluiere hori de jele. 
Şi dragilor oi cornute 

Cum mi-ţi căuta prin munte! 
Şi dragilor mielușei 

Cum mi-ţi căuta prin văi! 

VARIANTA 5 


Sus în vârful muntelui, 
Oi, linu-i lin, 

Sub cruciţa bradului, 
Erau trei păcurărei 

Cu oile p-îngă ei. 
Păcurarii țin un sfat, 

Pre cel mai mic l-au mânat 
Să întoarne oile, 

C-o rătăcit bietele. 

Vile le-o inturnat, 

Dar grea lege i s-o dat: 


Ori să-l taie, ori să-l puște, 
Ori să-l puie-ntre țepuşte. 
Elo strâgat cătră ei: 

- 0, dragi, frăţiorii mei, 

De s-a-ntâmpla să mor eu, 
Nu mă-ngropaţi în temeteu, 
Nici în verde ţintirim, 
C-acolo voi fi străin; 

Ci-n staulul oilor, 

În jocuţu mieilor. 

Şi drag, fluicrașu meu, 
Puneţi-l la capu meu. 

Când or sufla vinturi grele 
Să-mi fluiere hori de jele. 
Săracele oi cornute, 

Cum m-or căuta pre munte; 
Şi dragi, mielușeii mei, 
Cum m-or căuta și ei. 


VARIANTA 6 


Stau toţi trei păcurărei 
Cu oile după ei. 

Pe cel mai mic l-o mânat 
Să întoarne oile. 

Oile le-o înturnat, 

Lui grea lege i-o picat: 
Să-l împuște, ori să-l taie, 
Or să-l puie-n trei fârtaie; 
Să-l taie, or să-l împuște, 
Or să-l pue-n trei țăpuşte, 
Da el numa ce-o strigat: 


- Hei, măi, frățiorii mei, 
De s-o-ntâmpla şi-oi muri 


Pe mine mă dă-ngropaţi 
În strunguţa oilor, 

În locul găleţilor, 

În țărcuţul mieilor. 

- Da? cine mi-o fi popa? 
- Graurul când a cânta. 

- Şi-apoi cine m-a jeli? 

- Codrul cind s-a veşteji. 


VARIANTA 7 


Sus în vârfu muntelui, 

Sub crucița bradului, 
Suntu-și tri păcurărei 

Cu oile după ei. 

Păcurarii o ţinut sfat, 

Pă cel mai mic l-o mânat 
Să întoarne oile, 

C-o rătăcit bietele. 

Oile le-o înturnat 

Lui gre leje i-o picat: 

Ori să-l taie, ori să-l puşte, 
Ori să-l puie-ntre țăpuște; 
Ori să-l puşte, ori să-l taie, 

Ori să-l puie-ntre fărtaie. 
El numa și-o zâs aşe: 


- Iar dragi, frățiorii mei, 
De s-o-ntâmpla să mor eu 
Săpaţi-mi mormântul meu 
Da! nu-n verde țintirim, 
Că-ntre morţi oi fi străin; 
Ci-n locu găleților, 

În țărcuțu mieilor. 

În locuţ de copârșeu 

Beliţi coajă de durzău; 

În loc de pânză pe obraz 
Beliţi scoarță de buhaz; 

În locuţ de lumninele 
Sunt muguri și mlădiţele, 
Iar drag, fluieraşu meu, 
Puneţi-l la capu meu; 

De s-o-ntâmpla vânturi grele 

Eu să-mi trag una de jele. 


VARIANTA 8 


Sus în vârfu muntelui, 
Oi lenu-i, lenu-i 

La cruciţa bradului, 
Suntu-și trei păcurărei 

Cu oile după ei. 

Pă cel mai mic l-o mânat 
Să d-întoarne oile. 

Oile le-o d-înturnat, 

Lui gre lege i-o picat: 

Ori să-l taie, ori să-l puște, 
Ori să-l puie-ntre țăpuşte; 
Ori să-l puște, ori să-l taie, 
Ori să-l puie-ntre fârtaie. 
- O, dragi, frăţiorii mei, 
De s-a-ntâmpla să mor eu 
Pă mine mă d-îngropaţi 
În strunguţa oilor, 

În jocuţu mieilor. 

0, drag, fluierașu meu, 
Puneţi-l la capu meu; 
Când a sufla vânturi grele 
Să-mi tragă mie de jele. 


VARIANTA 9 


Aude-să, Doamne-aude 
De trei păcurărei la munte, 

Dimineaţa lui Crăciun 

Că doi au fost frăţiori 

Şi unul a fost străinel, 

Pe cel străin l-a mânat 

La fântâna, Doamne, lină 
Cu două găleți la mână, 
Până apă n-au luat 

Lui legea i-o gătat: 

Ori să-l puşte, ori să-l taie, 
Ori să-l pună-n trei fârtaie. 


- Fraţilor, fârtaţilor, 

Pe mine nu mă-mpușcaţi, 
Numai capul mi-l luaţi 

Şi pe mine mă-ngropaţi 

În staurul oilor, 

În jocul mieilor, 

Pe mine pământ nu puneţi, 
Numa dalbă gluga mea, 
Flueru după cure. 

Când vântuţu a sufla 
Flueru meu mi-a cânta; 
Când vântuţu-a dudăi, 
Flueru meu m-a jeli. 

Oile cele bălăi 

Mândru m-or cânta pe văi; 

Oile cele cornute 

Mândru m-or cânta pe munte; 
Pă muntele cel de piatră 

Să meargă vestea la tată; 

Pă muntele de uiagă 

Să meargă vestea la mamă; 

Pă muntele cel cu brazi 

Să meargă vestea la frați; 

Pă muntele cel de flori 

Să meargă vestea la surori. 


VARIANTA 10 


'Trecu-ş tri păcurărei 

Cu oile după ei. 

Tăţ ș-îs fraţ şi verișori, 
Numai unul, cel mai mic, 
P-acela că l-o mânat 

Cu găleata la izvor, 

Pănă ce s-a fa! zăpor. 

EI de-acolo şi-o strâgat: 


- Măi fârtaţi, măi verişori, 
De s-a văji eu să mor, 
Voi unde mi-ţ îngropa? 

În staolu oilor, 

În jocuțu mieilor. 

Ş-un miel mi-l puneţi la cap 
Şi trâmbiţa pă mormânt. 
Când a sufla câte-un vânt 
Trâmbiţa a trâmbiţă 

Şi mielucu a zbiera. 

- Davoi, oi; cum mi-ț cânta? 
- Măi stăpâne, stăpânele, 

Ia, de când tu-ai adurnit 
Noi la pripor n-am ieșât, 
Până-n dalba primăvară, 
Când om ieși la izvoară 

Și ne-om paşte floricele, 

Și ne-om făta mielușăle; 
Mieluşăi cu coarne-ntoarsă, 
Cum i oaia mai frumoasă. 


VARIANTA 11 


Trei păcurărei, 
Hai corinde 
Trei turme de oi 
La munte suiră. 
”Nainte ieşi-ră 


Fată de maior 

Cu brâu gălbior. 

Zâs-o cel mai mic: 

- Hai, fraţi, s-o luăm! 

- Voi de-ţi vi lua-ră 
Noi te-om impușca-ră. 
- Voi de mi-ţ pușca-ră 
Voi mi-ţi şi-ngropa 

La stâna de oi, 

La jocuţ de miei. 
Lancea me ce dulce 
Mni-o puneţi de cruce; 
Flueru cel drag 

Mni-l puneţi de steag. 
Oile-s cornute, 

M-or plânge la munte; 
Oile-s bălăi, 

M-or plânge pă văi. 

MOŞ CRĂCIUN CU PLETE DALBE 


Moș Crăciun cu plete dalbe 
A sosit de prin nămeţi. 

Şi aduce daruri multe 

La fetiţe şi băieţi 

Moș Crăciun, Moș Crăciun 


Din bătrâni se povestește 
Că-n toţi anii negreșit 

Moș Crăciun pribeag sosește 
Niciodată n-a lipsit. 

Moș Crăciun, Moș Crăciun 


Noi am fost cuminţi tot anul 
Și miloşi am fost mereu 

Şi în fiecare seară 

Ne-am rugat la Dumnezeu 
Moș Craciun, Moş Craciun. 

Moş Crăciun cu plete dalbe 
Încotro vrei s-o apuci? 
Ţi-aş cânta florile dalbe 

De la noi să nu te duci. 
Moş Crăciun, Moş Crăciun. 


MULȚĂMITURĂ DUPĂ COLINDĂ 


Noi umblăm cântând, corindând, 
Gazda bine s-o fost gătind, 

Cu mese întinsă, 

Cu făclii aprinsă, 

Cu scaune pângă dânsa. 

Pă noi bine ne primiră 

C-on colac mândru de grâu. 

Da noi când vedem colacu acesta 
Gândim că-i stogu cu faţa. 

Stogu cu faţa nu poate fi 

Că tulnicele și paiele nu-s aci. 
Da: să sculă jupânu gazdă în zori, 
Şi-n cântători, 

Şi-o ciocănit pe la cheotori, 
Marsă-n grajdurile sale, 
Scoasă opt juninci cu coarne lungi, 
La buză auriţ, 

La picioare potcoviţ. 

Marsă-n câmpul Rusalimului, 
Trasă brazdă neagră, 

Răvarsă grâu roșu, 

Ploaie tropote, 

Soarele luce, 

La gazdă bine-i păre. 

Ia uite-n cornu mesi, 

Ieste-o scumpă de oiagă, 

Care şi mie mi-i dragă, 
Acoperită cu flori de mac, 
Care-i bună de leac. 
Crâşmariu nu-i de omenie, 
Că ne dă numai leşie. 

Asta-i făcută cu miere, 

Care-i pe-a noastră plăcere. 


Să trăieşti dalbă coconiţă 
C-un struț mândru de săniță! 
Dumnezeu te ducă-n rai 

Cu tăt neramu care-l ai. 

Şi pă mine lângă tine, 


Ş-acolo să trăim bine. 
Da de mi-i şti mulțămi 
Tri şi patru îi dobândi. 
De nu mi-i şti mulțămi 
Lasă pălincuţa aci. 


D-apoi io nu ţ-oi şti zâce, 
Că io-s o fată sângure 

Şi mă tem că nu ți-oi pute. 
Mulţămască-ţ spicu grâului 
Din mijlocul stogului 

Şi spicul secării 

Din marginea ţării... 

Să trăiţi, s-aveţi noroc. 


MÂNDRU-ŞI CÂNTĂ CERBU-N 
CODRU 


i cântă cerbu-n codru, 
cântă de nu-i modru. 
Vânătorii s-o sculatu, 

Pușca-n mână şi-o luatu, 
După cerb şi-o alergatu, 
Sus în munte l-o aflatu. 


- Stai, fârta, nu mă-mpușca, 
Lasă-mi mie viața, 

Că nu-s fiara fiarelor, 

Că-s vătafu oilor, 

De pe vârful munților, 
Munţilor, cărunţilor. 


Mântuire ne-a sosit 

De la Domnul cel preasfânt 
Nouă, poporului său, 

De la Domnul Dumnezeu, 
Că Fiul dumnezeiesc 

Al Tatălui ceresc 

S-a născut azi din Fecioară 
Voind pentru noi să moară 
Ca prin sfânt sângele Lui 
Să ne facă fiii Lui, 

Să-i cântăm cu umilintă 
Cântarea de biruintă, 
Aleluia, aleluia, aleluia, 
Lui Dumnezeu unuia. 

MĂRIRE-NTRU CELE-NALTE 


Mărire-ntru cele-nalte 
"Toate stelele să salte, 
Salte cerul şi pământul 
Să laude tot cuvântul. 


Această zi preasfințită 
Şi sărbătoare slăvită 

Vă dorim ca să vă fie 

Întru mulţi ani cu bucurie! 


Întru cei de sus mărire, 
Pe pământ impăciuire! 
La toţi oamenii să fie 

De acum până-n vecie! 

MĂRUŢ MĂRGĂRITAR, MĂRUŢ RĂMURATU 


Măruţ rămuratu 

Noi umblăm să colindăm, De mere-ncărcatu. 
Măruţ mărgăritar 
Când creștinii nu-s acasă Sfânt Soare lucea, 
C-au plecat la vânătoare Poamile-și cocea, 
Să vâneze căprioare. Vântu” clătinea, 

Merele ptica. 
Căprioare n-au vânat, 
C-au vânat un iepuraș, Boierii vine 
Să facă din pielea lui Şi le culeje 
Veştmânt frumos Domnului. Și le trimite 

Pă ușe de rai, 

La fată de crai. 


Luna-n drum le-o stat 
Frumos i-o-ntrebat: 

- Ce v-aţi căpătat? 

- Mere-am căpătat 

De la Sfântu! Soare 

Cu mare rugare, 
“N coate și-n jenunte, 
P-on vârfuț de munte. 


NAȘTEREA TA HRISTOASE 


Naşterea ta, Hristoase 
Dumnezeul nostru, 
Răsărit al lumii, 
Lumina cunoștinței; 


Că întru dânsa 

Cei ce slujeau stelelor, 
De la stea s-au învăţat, 
Să se închine ţie 


Soarelui dreptăţii, 

Şi să te cunoască pe tine, 
Răsăritul cel de sus. 
Doamne, slavă Ție. 

NOAPTE DE VIS 


Noapte de vis, timp preasfânt, 
"Toate dorm pe pământ; 

Doar două inimi veghează, 
Pruncul dulce visează 

Într-un leagăn de cânt. 


Noapte de vis, timp preasfânt, 
Dumnezeu râde blând; 
Pieptu-i varsă iubire, 

Lumii dă mântuire 

Pace-n ea aducând. 


Noapte de vis, timp preasfânt, 
Păstorași vin cântând; 

Îngerii cântă Aleluia, 

Nouă vestind bucuria, 
Domnul e pe pământ. 

NOUĂ AZI NE-A RĂSĂRIT 


Nouă azi ne-a răsărit 
Domnul Isus Hristos 
Mesia cel mult dorit 
Domnul Isus Hristos 
Din Fecioara s-a născut 
Domnul Isus Hristos 
Și cu lapte s-a crescut 
Domnul Isus Hristos 
Cu scutece s-a-nfășat 
Domnul Isus Hristos 
Şi în braţe s-a purtat 
Domnul Isus Hristos 
Cum e robul s-a smerit 
Domnul Isus Hristos 
Şi pe noi ne-a mântuit 
Domnul Isus Hristos. 

NOI UMBLĂM A COLINDA 


Noi umblăm a colinda 
De-l-o casă la alta 

Să ne căpătăm ceva 

Care cu ce s-a-ndura 
Și-un cocuţ ar avea loc 
Ca să-ţi căutăm de noroc. 
Că-s aici câșlegile 

Să mărită fetele, 

Şi feciorii să insor, 

Veste bună tuturor. 

0, BRAD FRUMOS! 


0, brad frumos, o brad frumos, 
Cu cetina tot verde. 

Tu eşti copacul credincios, 

Ce frunza nu și-o pierde, 

0, brad frumos, o brad frumos, 
Cu cetina tot verde. 


O, brad frumos, o brad frumos, 
Verdeaţa ta îmi place. 

Când o revăd sunt bucuros 

Și vesel ea mă face. 

0, brad frumos, o brad frumos, 
Verdeaţa ta imi place. 


0, brad frumos, o brad frumos, 
Cu frunza neschimbată. 

Mă mângăi și mă faci voios 

Şi mă-ntărești îndată. 


O, brad frumos, o brad frumos, 
Cu frunza neschimbată. 


0, brad frumos, o brad frumos, 
'Tu-nchipui pomul vieţii 

Ce ni la dus din Rai, Hristos 
Cum au vestit profeţii. 

0, brad frumos, o brad frumos, 
Tu-nchipui pomul vieţii. 


0, CE VESTE MINUNATĂ! 


VARIANTA 


O ce veste minunată 
În Viflaem s-arată 
Astăzi s-a născut 

Cel făr de-nceput 
Cum au spus prorocii. 


Că la Viflaem Maria, 
Săvârşind călătoria, 

Într-un mic sălaș, Pe Fiul în al său nume, 
Lâng-acel oraş Tatăl L-a trimis în lume, 
A născut pe Mesia. Să se nască, şi să crească, 
Să ne mântuiască. 
Pe Fiul în al său nume 
Tatăl L-a trimis în lume Păstorii văzând în zare, 
Să se nască Din cer o lumină mare 
Şi să crească, Ei fluierau, îngerii cântau, 
Să ne mântuiască. Cu toţii se bucurau. 
VARIANTA A II-A 


O, ce veste minunată! 
În Betleem ni s-arată, 
Că a născut Prunc, 
Prunc din Duhul Sfânt, 
Fecioara curată. 


Mergând Iosif cu Maria, 
În Betleem a se scrie, 
Într-un mic sălaș, 
Lângă acel oraş, 

S-a născut Mesia. 


0, MOARTE, CE ŢI-AŞ PLĂTI 


- O, moarte, ce ți-aş plăti 
La mine de n-ai vini? 
Da-ţ-aș aorși arjânt 

Să nu mă bagi în mormânt! 


- O, omule, ce gândeşti, 
Cât ai vre tu să trăieşti? 
Copacu-i cu rădăcină, 
Şi-a lui vreme încă vine: 
Uscă-i-se crengile, 

Sacă-i rădăcinile; 

D-apoi tu, că ești de lut, 
Cum nu-i mere în pământ? 
Acolo nu trebe nemnic, 
Nici aor, nici arjânt; 
Da-ş-ar domnii ce ş-ar da 
Numa să poată scăpa. 
Da-ș-ar aor cu chila 

Şi arjânt cu feldera, 
Numa-n pământ n-ar intra, 


ORAȘUL VIFLAEM 


În orașul Viflaem 

Veniţi toţi ca să vedem 

Că nouă ni s-a născut 
Domnul cel făr' de-nceput 


Astăzi și cel de demult 
Şi din proroci fericiţi 
O prorocit Isailă, 

Că se va naşte Mesia 

Dintr-a lui Aluzei neam 
Şi din roada lui Avraam, 
Mântuirea lui Adam. 

Pe scaunul lui viclean 


Crai, fecioarele cântau 
Căci va naște Pecesta, 
În ieslea dobitoacelor, 
Bucuria maicelor 


Culcă-te crai îngeresc, 
Culcă-te-n palat ceresc, 
Culcă-te pe fân uscat 
În scutece înfășat 


Păstorii te-or lăuda, 
Îngerii îţi vor cânta, 

Pe pământ sa fie pace 
C-asta Domnului îi place, 


Şi-ntre oameni bucurie 
Şi o mare veselie, 
Și-ntru mulţi ani viitori, 
Şi-ntr-aceste sărbători. 

PACEA DOMNEŞTE PE PĂMÂNT 


Pacea domneşte pe pământ; 
Dormi, dormi, dormi, copile sfânt. 
Mii de heruvimi şi de serafimi 

Te slăvesc în cor, copil Mântuitor. 


Mama-i şopteşte cu mult dor: 
Dormi, dormi, scumpul meu odor. 


Dreptul Iosif priveşte blând; 
Dormi, dormi, dormi, copile sfânt. 


Vin şi păstorii, încet cântând; 
Dormi, dormi, dormi, copile blând. 


Şi sfinţii crai cu daruri vin; 
Dormi, dormi, dormi, copil divin. 


Toţi ruga lor o-nalţă lin; 
Dormi, dormi, dormi, copil divin. 


Haidem și noi să-i spunem lui: 
Dormi, dormi, Fiul Omului. 


PE CĂRAREA CÂMPULUI 


Pe cărarea câmpului 
Merge Maica Domnului, 
Florile îi râd frumos 
Îngerul cântă duios 


Soarele o incunună 
1 se pleacă mândra lună 
Păsărele i se-nchină 

Cărarea-i numai lumină 


Domnul din cer o priveşte 
Şi cu drag îi zâmbeşte 
Vino Eva de priveşte, 

Tu Adame dănțuiește 

Că blestemul s-a sfârşit 
Blândeţea l-a biruit 
Fiul Tatălui iubit 
Maicii sfinte dăruit 


Cu-a Lui dulce găndurat 
Bucurie-a-nrâurat 

Eva nu te tângui, 
Paradisul nu-l jeli 


Pe cărarea câmpului 
Merge Maica Domnului, 


Înspre poarta cerului, 
Suie scara Raiului. 


PLUGUŞORUL 


VARIANTA | 


Aho, aho, copii şi fraţi 
Staţi puţin şi nu mânați, 


Lângă boi v-alăturaţi 
Şi cuvântul mi-ascultaţi: 


S'a sculat mai an 
Bădica Traian 
Şi-a încălecat 


“Pe-un cal învățat, 


Cu numele de Graur, 
Cu şaua de aur, 

Cu frâu de mătasă, 
Cât viţa de groasă. 


Şi în scări sta ridicat, 
Ca s'aleagă-un loc curat 
De arat și semănat. 

Şi'n curând s'a apucat, 


Câmpul neted de arat, 
În lungiş 

Și'n curmeziș 

S'a apucat într'o joi, 

C-un plug cu doisprezece boi: 


Boi bourei 
În coadă cu dălbei, 

În frunte țintăţei. 
Mânaţi flăcăi: hăi, hăi! | 


Ziua toată a lucrat, 

Brazdă neagră a răsturnat 

Şi prin brazde-a semănat 
Grâu mărunt şi grâu de vară, 
Să dea Domnul să răsară. 


Şi când lucrul a sfârșit 
Iată, mare, s'a stârnit, 
Un vânt mare pe pământ 
Și ploi multe după vânt, 


Pământul de-a răcorit 
Şi sămânța a'ncolţit 

La lună, la săptămână 
Îşi umplu cu aur mâna. 


Şi se duse ca să vadă 

De i-a dat Dumnezeu roadă 
Și de-i grâul răsărit 

Şi de-i spicul aurit. 

Mânaţi flăcăi: hăi, hăi! 

"Traian iute s'a întors... 

Și din grajd pe loc a scos 
Un alt cal mai năzdrăvan, 
Cum îi place lui Traian: 


Negru ca corbul 

Iute ca focul, 

De nu-l prindea locul; 
Cu potcoave de argint 
Ce sunt spornici la fugit. 


El voios a'ncălecat, 

La Tighina a plecat 

Şi oţel a cumpărat 

Ca să facă seceri mari 
Pentru secerători tari. 
Şi să facă seceri mici 
Pentru copilași voinici. 


Şi-a strâns fine și vecine 
Şi vreo trei babe bătrâne, 
Care ştiu rândul la pâne; 
Şi pe câmp i-a dus 

Şi pe toţi i-a pus, 

La lucrul pământului 

În răcoarea vântului. 

| Traian mult se bucura, 
| Zeciuială morii da 
Ei cu stânga apucau | Şi voios se inturna. 
Şi cu dreapta secerau | 
Și prin lan înaintau Iară mândra jupâneasă 
De părea că înotau. Auzea tocmai din casă 
Mânaţi măi: hăi, hăi! Chiotul flăcăilor 
Scârţâitul carelor. 
Alţii în urma lor legau Mânaţi măi: hăi, hăi! 
Şi clăi mândre ridicau, i 
Apoi carele'ncărcau FIŢE 
Și pe toate le cărau A gi Api alea 
În capul pământului, ela re peer 
În bătaia vântului, Pele 
Arie pe loc făceau copiei 
ua Appia 


Şi la moară le porneau. 


Și turnau deasupra'n coş 
Grâu mărunțel de cel roș, 
De sub piatră în covată 
Curgea făină curată. 


Şi-o lăsa până dospea; 


Colăcei că învârtea 

Pe lopată mi-i culca 

Șin cuptor mi-i arunca; 
Apoi iară cu lopata, 
Rumeni îi scotea şi... gata! 

Atunci ea'mpărțea vreo cinci, 
La flăcăii cei voinici 
Și'mpărțea trei colăcei 

La copiii mititei. 

Mânaţi măi: hăi, hăit 


Cum a dat Dumnezeu an, 
Holde mândre lui Traian, 
Asfel să dea şi Ia voi 

Ca s-avem parte şi noi. 


Să vă fie casa, casă; 
Să vă fie masa, masă; 
Tot cu mesele întinse 
Şi făcliile aprinse. 

Şi la anul să trăiţi 

Să vă găsim înfloriţi, 


Ca merii, 

Ca perii, 

În mijlocul verii, 

Ca toamna cea bogată 
De toate'ndestulată. 

VARIANTA 2 


Aho, aho, ho-ho, 
Mâine anul se'noiește 
Pluguşorul se porneşte 
Şi începe a brăzda, 

Pe la case a ura. 


Iarna-i grea, omătu-i mare; 
Semne bune anul are, 
Semne bune de belșug, 
Pentru brazda de sub plug. 


Doamne binecuvântează, 
Casa care o urează 
Pluguşor cu patru boi, 
Plugușor mânat de noi. 


Sus pe cer că străluceşte, 
O stea mare ce vestește 
Că se curmă de acum 

Al nevoilor greu drum; 

Asta-i steaua românească 


Stea de viață, stea de spor, 
Stea de bine'n viitor. 


Fă-o, Doamne, să lucească 
Steaua noastră românească 
Şi să stea tot între noi, 

Să nu mai avem nevoi. 


Anul Nou ne-aduce nouă, 
Timp mai bun și viaţă nouă; 
Anul Nou o să ne fie, 
Început de veselie. 


Mari pe mici n'or prigoni, 
Mici pe mari nu vor râvni, 
În frăţie şi dreptate 

Au să fie legi lucrate. 


Noi cu ei mâna vom da 
Şi'ntr'o horă vom juca. 
Dumnezeu care ne-ascultă, 
Ne întinde hrană multă, 

Şi pământul ce-om avea 

Grâu de aur ne va da. 
Mânaţi, măi! 
Hăi,hăi! 


VARIANTA 3 


Aho, aho! 
Bună seara, buni gospodari, 
Seara lui Sfântu' Vasile 
Să vă fie la toţi de bine. 


Şi nouă de folos 
C'am ajuns sănătoşi! 
Staţi băieţi şi nu uraţi 
Sama bine să luaţi! 


Si de acu, flăcăi, uraţi, 
Zurgălăi şi clopoței 
Ceata roată, măi flăcăi! 


Mâine anul se'noieşte 
Plugușorul se porneşte, 
Pluguşorul făr' de boi, 
Pluguşorul tras de noi. 

Înc'o roată, măi flăcăi! Sâmbătă apele. 

ăi, hăi! Şi sto oprit plugul 
Într'un os de râmă 

S'a sculat mai an S'a făcut fărâmă. 

Bădica Traian Şi nu s'a găsit nimeni 

Şi-a'ncălecat Să-l dreagă 

Pe-un cal învățat Decât feciorul Căldărarului 

Cu nume de Graur, Din fundul iadului. 

Cu șaua de aur, 

Cu frâu de mătase Bune pluguri mai făcea! 

Cât viţa de groasă. Zurgălăi şi clopoței, 
Strigaţi ceata măi flăcăi! 

EI în scări s'a ridicat, Până la săptămână 

Peste câmpuri s'a uitat Şi-a umplut cu aur mâna 

Ca s'aleagă un loc curat Şi se duse ca să vadă 


De arat, de semănat. 


S'a apucat într'o joi 


Cu plug cu doisprezece boi. 


Boi boureni 

În frunte ţintăței, 
Mânaţi flăcăi! 
Hăi, hăi! 


Şi ara joi văile, 
Vineri coastele, 


De-a dat pământul roadă 
Şi de-i grâul răsărit. 


Jupânul gazdă s'a-plecat, 

Două spice a apucat, 

În năframă le-a legat, 

La jupâneasa gazdă le-a aruncat. 


Casa de sta luminat 
Şi gloata s'a bucurat. 
Dar jupânul gazdă tare s'a întristat. 

Măi femeie, măi femeie, 
Grâul nostru o să pieie! 


Taci, bărbate, blestemate, 
Sui pe vatră şi-ţi dau lapte, 
Şi-o vărguță 

Ca să te aperi de mâţă! 


Zurgălăi şi clopoței, 
Ceata roată, măi flăcăi! 


Şi ne-om duce la târg 

La Bârlădel. 

Şi-om lua nouă oca de fier 
Şi vom face seceri mari 
Pentru secerători tari. 

Şi seceri mititele 

Pentru fete tinerele, 

Să-ţi fie drag de ele. 


Iar una cârnă, bocârnă 
Ca o babă bătrână 
Tare cu dreapta trăgea 
Cu stânga polog făcea 


Din polog snop; 
Din snop claie; 
Până la cea fată de arie. 


Douăsprezece iepe sirepe, 
Care cu picioarele treieră, 

Cu nările vântură, 

Cu urechea în sac turna 

Şi la flăcăi căus nu le mai trebuia. 


Staţi băieti şi nu uraţi, 
Sama bine să luaţi, 

Şi de-acu, flăcăi, uraţi! 
Zurgălăi şi clopoței, 
Ceata roată, măi flăcăi. 


Şi-a încărcat douăsprezece cară 
mocăneşti 

Și s'a dus la moară la Ibănești. 
Ş'am zis: Măi frate, 

Nu te duce la moară la Ibănești, 
Du-te la moară la Hârlău, 
Unde am măcinat şi eu. 

Şi mai bine și mai rău. 


145. 


144 


= COLINDE — 


Zurgălăi şi clopoței, 
Ceata roată, măi flăcăi! 


Da' şi hoaţa cea de moară 
Când văzu atâtea cară 
Încărcate cu povară, 
Puse coada pe spinare 

Şi plecă la lunca mare 
Lunca mare frunză n'are, 
Lunca mica frunza-i pică, 
Săi voinice şi-o ridică! 


Dar morarul meşter bun 
Lua un ciocan, 

Dădu deodată cioc, 

Dădu o dată boc 

Şi-i mai trage una'n șale 
aşează pe măsele; 
mai trage una'n splină 


Și-o așează pe făină! 
Clopoţei și zurgălăi 
Strigaţi ceata, măi flăcăi! 


trimis o găină 

Să vadă, curge făină? 
Şi-a trimis şi un cucoş 
146- 


— COLINDE — 


Să vadă mai este în coș? 
Nu curgea făină, 
Curgea aur și mărgăritar 


În curţile dumneavoastră, boieri mari. 


Zurgălăi și clopoței 
Ceata roată, măi flăcăi! 


Un colac mare rotat 

Pe roate mari măsurat 

De şapte merţe şi-un merțic. 

Şi dacă l-a scos în tindă, 

L-a scos cu tot cu grindă, 

ÎL întorceau doisprezece cu parii. 


Când om mai veni la anul 
Să vă găsim îmbobociţi 
Ca merii, ca perii, 

În mijlocul verii, 

Ca toamna cea bogată, 
De toate imbelşugată! 
Busuioc verde pe masă 
Ramâi, gazdă, sănătoasă! 
La anul şi la mulți ani! 

POGORÂT-A, POGORÂT 


Pogorât-a, pogorât 

La mulți ani cu bine 
Dumnezeu pe-acest pământ, 
În mijlocul satului 

La casa bogatului 

“Bună sara, om bogat. 
Gata-i cina de cinat?” 
“Gata-i, gata, nu-i de voi, 
Că-i de oameni mai ca noi” 
Dumnezeu s-o mâniat 

Şi de-acolo o plecat 

La marginea satului 

La casa săracului, 

“Bună sara, om sărac, 
Gata-i cina de cinat?” 
“Gata-i, gata, '-i puţinea 
Pofteşte și dumneata la ea” 
Dumnezeu s-o bucurat 
La masă s-o așezat 


Din care pâine tăia 
Domnul la loc o creştea, 
Din care pahar bea, 
Domnul la loc îl umplea 
Şi-aşa o lăsat Dumnezeu 
Să colind tot neamul meu, 
Şi-aşa o lăsat Precesta 

Să colind toată lumea. 


PRAZNIC LUMINOS 


Praznic luminos; 
Strălucit, frumos; 
Astăzi ne-a sosit 
Și ne-a-nveselit 
Că Mântuitorul 
Şi izbăvitorul 

În trup a venit 
Raiul cel închis 
Azi iar s-a deschis, 
Şarpelui cumplit 
Capul s-a zdrobit 

Și strămoșii iară 
Prin Sfânta Fecioară 
Iar s-au înnoit 
Îngerii cântau, 
Păstorii fluierau 
Magii se-nchinau, 
Toţi se bucurau. 
Dar Irod era 

Că se tulbura 

De nașterea sa. 

EI îl căuta 

Voind morţii-al da, 
Dar pruncul Isus 
Din ţară s-a dus, 
Fie lăudat, 
Binecuvântat 

În veacuri. Amin. 


PĂ DRĂNIȚA FÂNTÂNII-ŢA 


Pă drănița fântânii-ţa 
Florile dalbe 

Este-on struț de busuioc. 
Bosâiocu' l-om ciunta 
La gazdă i-om corinda 
Să videm că ce ne-a da. 


Colacu di pă masă 
Şi pă fiica ce frumoasă. 


Noi cu ale nu om mere 
Fără-on oticău de mere; 
Fără-on oticău de nuci 

C-alea li-s mai dragi la prunci. 


RAZA-I SOARE, DOAMNA-I MARE 


Raza-i soare, doamna-i mare; 
Să iasă plugarii-afară, 

Să samine grâu de vară. 

Grâu roșu cu chiubelu 
Secară cu stânjenu. 

Pă marginea unui grâu 
Este-o scară, tăt de ceară, 

Suie-on domn și să coboară, 


După flori de primăvară, 
La fete și la feciori 
Să le joace-n sărbători, 


RĂMÂI, GAZDĂ, SĂNĂTOASĂ 


Rămâi, gazdă, sănătoasă 
Să ne dai cinstea frumoasă 
Şi-un colac de grâu curatu 
De la Dumnezău lăsatu 
Nici mai mare nici mai micu 
Ca rotila di la plugu 
Rămâi, gazdă, sănătoasă 
Peste-un an mai veseloasă 
Să ne dai cinstea frumoasă 
Şi-o sticluță mică, verde 
Numai de cinzeci de vedre 
Și-ntru mulți ani viitori 

Şi la anw' mai cu spor! 


RĂSAI SOARE, MÂNDRU, ROATĂ 


Răsai Soare, mândru, roată, 
Și-ncălzește lumea toată 

Şi iau patru bourei 

Şi ar şi samăn cu ei 

Grâu roșu de primăvară 

Şi răsaie până-n sară. 


Da-n mijlocu grâului 
Este-o masă rotilată 
Frumos, mândră, de piatră. 


Acolo este-o fântână. 
Ape-n cofe ne-om lua 
Şi-om mere tăt răorând, 
Răorând frumos plouând. 


Şi-om da roadă grâielor 
Şi dulceaţă viilor. 

S-A NĂSCUT DOMNUL 


Auzit-am, auzit 

Că s-a născut Domnul Sfânt 
În ieslea boilor 

În turișul oilor 


În paiele grâului, 

În ogrinjii fânului, 

Şi la apa lui Iordan 

Tot pe drum de măghiran 


Acolo s-a botezat 

De Ioan cel preacurat, 
Frumos nume i-au aflat, 
Isus Hristos împărat. 


SCOALĂ GAZDĂ DIN PĂTUŢ 


Scoală gazdă din pătuţ 
Şi ne dă un colăcuţ 

Că mămuca n-o făcut, 
Foc în vatră n-o avut, 
Sâtă deasă n-o avut. 


Când sâtă şi-o căpătat 
Covata i s-o crăpat. 

Ş-o sfădit mama pă tata 
De ce n-o tomnit covata; 
Când covata o tomnit 
Cuptoriu i s-o urnit; 
Când cuptoriu o liptit 
Anu Nou o şi sosit. 


Să ajungeţi multe sări 
Ca sara din iai sară 
Şi ca zâua de mâni. 

SCULAȚI PLUGARI 


Sculaţi plugari nu mai dormiţi 
Hai lerui ler 

Vremea e să vă gătiţi 

Casa să vă măturați 

Şi masa să vă-ncărcați. 
Noi umblăm și colindăm 
Și pe Domnul lăudăm 

Din seara ajunului 
Până-n cea-a Crăciunului. 
Nu vă fie cu bănat 

C-am venit la colindat, 

Să fie cu mulțumire 

C-am ajuns aceste zile. 

SCULAŢI, GAZDE, NU DORMIŢII 


Sculaţi, gazde, nu dormiţi, 
Vremea e să vă treziţi, 
Casa să vi-o aranjaţi, 

Flori de măr, 
Și masa s-o încărcaţi 

Flori de măr, 


Că umblăm și colindăm 

La mulţi ani să vă urăm, 

Să trăiţi, să-ntineriţi, 
Flori de măr, 

Pentru mulţi ani fericiţi, 
Flori de măr, 


Şi la anul vom veni, 
Numai dacă ni-ţi pofti. 
Şi mai multe vom ura, 
Flori de măr, 

Un cocuţ dacă ni-ți da, 
Flori de măr, 


Şi colinda nu-i mai multă, 
Să trăia cine ascultă! 
Şi colinda-i atâta, 
Flori de măr, 
Cine-ascultă să trăia, 
Flori de măr! 


SE LUARĂ MĂICUŢA 


Se luară măicuța 
“Tăt pă râu, pă râu în jos 
Și şi-o pus fiuţu jos 


Să, să spele pă obraz. 
Până maica s-o spălat 
Fiul la cer s-o-nălțat 


Tăt în cer printre îngeri 
Tăt în surle şi-n cântări 


Îngerii Lui Dumnezău 
N-aţi văzut fiuțul meu 


Noi poate că l-am văzut 
Bine nu l-am cunoscut 


Mititel înfășăţel 
În scutec de bumbăcel 
Strălucea haina pe El 


SEARA CRĂCIUNULUI NOST' 


Seara crăciunului nost 
Mare bucurie-o fost 
Şi-a fost bucurie-n lume 
De-așa mare minune 
Iosif cu Sfânta Maria 
Pornit-au călătoria 
Și-au ajuns într-un oraș 
Şi-au cerut puţin sălaș 
Să îi lase să se culce 

Noaptea-n drum să nu-i apuce 
Iar oamenii din cetate 

I-au răspuns cu răutate. 
Du-te, du-te și ne lasă 

Că n-ai loc la noi în casă, 
Atunci Preasfânta Fecioară 
Teşi din oraş afară. 

Şi-au ajuns la cei săraci 

La un grajd cu niște vaci 
Sosi vremea la Maria 

Ca să nască pe Mesia. 

Şi-a născut un prunc frumos 
Şi-L numea Isus Hristos 
Care cu puterea sa 

Va înţelepţi lumea. 


SORCOVA 


VARIANTA | 


Sorcova, 
Vesela, 


Peste vară, 

Primăvară, 
Să trăiţi, 

Să-mbătrâniţi. 
Să-nfloriţi, 

Să mărgăriţi, 
Ca un măr, 

Ca un păr, 
Ca un fir 

De trandafir, 
"Tare ca piatra, 

lute ca săgeata, 
Tare ca fierul, 

Tute ca oţelul. 
La anu 

Şi la mulţi ani! 


VARIANTA AII-A 


Sorcova, 

Vesela, 
Să traiţi, 

Să 'mbătrâniţi 
Ca merii, 

Ca perii, 

În mijlocul primăverii; 
Ca viţa de vie 
La Sfânta Marie. 
Anul Nou ce vine, 
Cu zile senine 
Şi cu sănătate 
Şi cu spor la toate 
La anul şi la mulţi ani! 


VARIANTA A II-A 


Sorcova 

Vesela, 
Să trăiţi 

Să 'mbătrâniţi, 
Ca un măr, 

Caun păr, 
Ca un fir 

De trandafir. 
Câte pietricele 

Atâtea mielușele; 
Câţi bolovani 

Atăţia cârlani; 
Câte cuie sunt pe casă, 


Atăţia galbeni pe masă. 


VARIANTA A IV-A 


Sorcova, 

Vesela, 
Să trăiţi, 

Să 'mbătrâniţi, 
Ca un măr, 

Ca un păr, 
Ca un fir de trandafir. 

Tare ca piatra, 
Iute ca săgeata, 

Tare ca fieru', 
Iute ca oţelu', 

La anu şi la mulţi ani! 


SOSIT-A PRAZNICUL IAR 


Sosit-a praznicul iar 
De care ne bucurăm 
Că Isus din cer coboară 

Să se nască-n Viflaem Împăratului ceresc 
Din Maria, Maica Sfântă, Să trimită pacea sfântă 
Mama lui Dumnezeu La tot neamul omenesc 
N-are loc să se-odihnească, Scapă Doanine ci tătie 
Să nască pe Fiul său. De toți caii 36 0igi ție 
Ea umblă din casă-n casă ra aia Ia 


Și nimenea n-o lăsa 

Ea bătea din poartă-n poartă, 
Până din oraș ieşea 

La păstori cum ei sosiră 
După ce se odihniră 

Cerul frumos strălucea, 

De o stea ce răsărea 

Ei mergeau pe drum plângând, 
Sfântul losif şi zicând: 

“Eu mai văd departe-n zare 
Noi vom merge pe-o cărare” 
Steaua de la răsărit 

Se duce spre asfinţit 

Să le-arate la magi locul 
Unde s-a născut Hristosul 

Să se bucure oricine 

De nașterea lui Hristos 

Că ne-a scos din focul veşnic 
După cum proroci-au spus 

Să se roage lumea-ntreagă 

Cari cu drag l-am așteptat 
Noi dorim ca să vă fie 

La mulţi ani cu bucurie 
La mulţi ani s-aveţi noroc 
De nașterea lui Hristos 


SPUNE-MI CINE EȘTI 


Spune-mi, spune-mi cine ești 
Fă să te iubesc. 

Tu calea mea o luminezi 

Cu drag eu te primesc. 


ALcui e pruncușorul 
Născut azi de Maria? 

Al cui este odorul 
Ce-n braţe-l ţine ea? 


ALcui e pruncușorul 
Născut în seara-aceasta? 
Care-i numele Lui? 

E Domnul cerului. 


Cine e băieţelul 
Născut în mica iesle? 
Şi care-i sunt părinţii? 
Sunt sigur că îi ştiţi. 


STEAUA STRĂLUCEȘTE 


Steaua spre Răsărit strălucește, 
Steaua împăratului se ivește; 
Steaua cu raze mari luminează 
Sfânta Naştere adeverează: 


Că s-a născut astăzi Cel prea veșnic 
Mesia Hristos Cel prea puternic 

Din Fecioara Maria curată, 
Astăzi este lumea bucurată. 


De Ia stea precum se învățară 
Lui Hristos cu daruri se închinară; 
I-au adus aur, smirnă și tămâie, 


Şi le-a fost lor ca să se mângâie 
A lor mare bucurie 
Şi aici la dumneavoastră fie. 


STEAUA SUS RĂSARE 


Steaua sus răsare 
Ca o taină mare, 
Steaua strălucește 
Magilor vesteşte 
Că astăzi curata, 
Prea nevinovata, 
Fecioara Maria 
Naşte pe Mesia. 
Magii cum zăriră 

Steaua şi porniră 
Mergând după rază 
Pe Hristos să-l vază 
La Dânsul intrară 

Şi se închinară, 

Cu daruri vestite 

Lui Hristos menite. 
Şi de-acum până-n vecie 
Mila Domnului să fie, 
"Tuturor cu bucurie 

Și de mare veselie. 


SUB CEL ROȘU RĂSĂRIT 


Sub cel roşu răsărit, 

Lui Hristos Domnului nost 
Este-un măr mândru-nflorit 
Cu crengile la pământ, 
Unde-i Domnul adormit 
Vine-un pâlc de porumbei, 
Cu glasuri de îngerei 

Ei pe lângă măr zburară 


Şi Domnului cuvântară: 
“Scoală, Doamne, nu dormi 
Că nu-i vreme de dormit, 
Că de când ai adormit 
Lumea rău s-a păgânit” 
Domnul cum îi auzea 

EI pe dată se scula, 
Cădăruşa-n mână lua 

Şi-un stâlpar de busuioc 
Lumea, ţara colinda, 

Pe copii îi boteza 

Pe tineri îi cununa, 

Pe bătrâni încreștina. 


SUS BOIERI 


VARIANTA 1 


Sus boieri, nu mai dormiţi 
O lerui, Doamne 
Vremea e să vă gătiţi, 

Casa să v-o măturaţi, 
Masa să v-o încărcaţi 


Nu dormiţi în astă seară, 

Ci şedeţi la privecheală, 
S-așteptăm pe Domnul Sfânt 
Ca să vie pe pământ 


Că e Fiul Cerului 

Şi Domnul pământului, 
Cruce-n casă, cruce-n masă, 
Rămâi gazdă sănătoasă. 


VARIANTA 2 


Sus boieri, nu mai dormiţi, 
Vremea e să vă treziţi; 
Casa să vă măturaţi 

Lerui ler, 

Şi masa s-o încărcaţi 

Lerui ler. 


Că umblăm să colindăm 
Şi pe Domnul căutăm; 
Din seara Ajunului 

Lerui ler, 
Până-ntr-a Crăciunului 
Lerui ler. 


Căci s-a născut Domn prea bun 
În locaşul lui Crăciun; 

Căci s-a născut Domn frumos 
Lerui ler, 

Cu numele lui Hristos 

Lerui ler. 


SUS LA POARTA RAIULUI 


Sus, la poarta Raiului, 
Poarta Raiului, 

Paşte turma Tatălui, 
'Turma Tatălui. 


Linu-i lin şi iarăși lin, 
Bate vântul frunza lin, 
Lin și iarăşi lin. 

Dar la urmă cine sta? 

Cine, cine sta? 

Stă chiar Maica Precista, 

Maica Precista. 
Linu-i lin și iarăşi lin, 
Bate vântul frunza lin, 
Lin şi iarăşi lin. 


Lângă ea, un legâncl, 

Da, un legănel, 

Cu un Copilaş în el, 

Copilaş în el. 
Linu-i lin și iarăși lin, 
Bate vântul frunza lin, 
Lin și iarăși lin. 


Copilaşul când plângea, 
Puiul când plângea, 
Maica Sfântă lin cânta, 
Maica lin cânta, 
Linu-i lin şi iarăşi lin, 
Bate vântul frunza lin, 
Lin și iarăși lin. 


ŞI, IATĂ, ÎNGERUL GABRIEL 


Şi, iată, îngerul Gabriel, 
Fecioarei sfinte i-a apărut: 
“Vei naşte un prunc mântuitor 
Şi-i vei da numele Isus” 


Totul e darul lui Dumnezeu, 
Și îi voi sluji toată viața. 


Facă-se numai voia Lui, 
Nesfârşită e dragostea Sa. 


Și Dumnezeu s-a făcut copil, 
Fecioara mamă i-a dat un trup, 
A cunoscut cu noi viaţa grea; 
Bucuria şi moartea. 

TIRALEXA 


Tiralexa, Doamne, 

Grâu de primăvară 

Şi-n pod și-n cămară 

Şi pe prispă-afară. 

Noi strigăm pă sub butuci 
Să ne daţi vreo două nuci; 
Noi strigăm pă sub podele 
Să ne daţi vreo două mere. 
Câţi cărbuni în vatră 
Atăţia peţitori la fată; 
Câte pene pe cocoș 

Atâţia copii frumoşi. 

TOATĂ CEATA 


Toată ceata creştinească 
Astăzi să se veselească 
C-o stea mare s-a ivit 
Sus, la mândrul răsărit. 


Şi strălucea cu tărie 
Vestind marea bucurie. 
Că veşnicul Dumnezeu 
A trimis pe fiul său 


Să se nască-n Viflaem 
Precum prorocit avem 
Şi sa-i facă mântuire 
De la veşnica pieire. 


Lui Adam celui căzut 

Cu tot neamul de demult 
Şi cu-a Lui celui cel sfânt 
Următori a lui nepoți. 

Mântuirea se vestește 
Precum steaua străluceşte, 
Sus la sfântul răsărit 
Sfânta lege s-a ivit. 


Legea sfântă-a Domnului, 
Mântuirea omului. 

La apus și miazănoapte 
Era întuneric foarte 


lar la răsărit lumina 
Sfânta lege, rădăcina, 
Sădită de Dumnezeu 
Prin cel iubit fiul său, 


Astăzi Mesia cel sfânt 

S-a născut jos, pe pământ 
Şi asta ne-a dovedit 

'Trei crai de la răsărit. 


Aur, smirnă și tămâie 
S-au adus cu bucurie 

Şi cu smirnă s-a-nchinat 
Cerescului împărat. 


Păstorii țin mărturie 
C-au văzut ce va să fie 
Şi-aleargă ca să vază 
Ce s-arată atâta rază. 


Şi-l afară înfăşat, 
Pruncu-n iesle îi culcat, 
lar Maica sa preacurată 
Lângă EI stă supărată 


Căci în Viflaem oraș 
Nu şi-a căpătat sălaş 
Şi-a născut pe fiul sfânt 
În iesle, jos, pe pământ 


Irod marele-mpărat 
Foarte rău s-a supărat 
De vorba celor trei crai, 
S-a făcut un mare vai. 


Dar şi Iuda cel viclean 
S-a făcut mare duşman 
Vrând pe Hristos, fiul sfânt 
Să-l piardă de pe pământ. 

Pe toţi pruncii i-a tăiat 
Ce împrejur a aflat, 
Dar Tatăl sfânt minunat 
Pe Hristos l-a apărat 


Căci un înger a trimis 
De-a spus lui Iosif în vis 
De-a lui Irod cuget rău 
Spre Fiul lui Dumnezeu. 


Şi de-acum prin vecie 
Mila Domnului să fie 
Tuturor de-o bucurie 
Şi de-o mare veselie. 


TOATĂ LEGEA CREȘTINEASCĂ 


"Toată legea creştinească 
Astăzi să se veselească 
Că stea mare s-a ivit 
Sus la sfântul răsărit 

Şi străluce cu tărie 


Vestind mare bucurie, 
Că veşnicul Dumnezeu 
A trimis pe fiul său 

Să se nască-n Viflaem 
Precum prorociri avem 
Şi să facă o mântuire 

De la veșnica perire 

Lui Adam celui căzut 

Cu tot neamul de demult 
Şi cu celălalți cu toţii, 
Următori ai lumii, nepoţii 
Legea sfânt-a Domnului, 
Mântuirea omului. 

La apus și miazănoapte 
Era întuneric foarte 

Şi-n părțile luminate 
Precum şi la miazănoapte 
Că s-a născut pe pământ 
Astăzi Mesia cel sfânt. 

Ei au alergat să vadă 

De ce e atâta rază 

Și l-au aflat înfășat 
Pruncul în iesle culcat, 
Iar Fecioara lăudată 
Lângă El sta suparată 
Căci în Viflaem oraş 

Nu şi-o căpătat sălaş. 
Şi-a născut pe fiul sfânt 
În iesle, jos pe pământ. 
Irod, marele-mpărat 
Auzind s-a supărat, 
Din vorba celor trei crai 
S-a făcut un mare vai 
EI toţi pruncii i-a tăiat 
Câţi imprejur au aflat. 
Gândită cu tiranie 
Fiind mare la mânie 
Gândită fară folos 

Să taie și pe Hristos. 

Pe Hristos nu l-a tăiat, 
Tatăl sfânt I-a apărat 
Căci un înger i-a trimis 
De-a spus lui Iosif in vis 
De-a lui Irod cuget rău 
Spre fiul lui Dumnezeu 
Şi-a zis către Maria 

De s-a dus în ludeia. 
Până la Egipt s-au dus 
Cu dulcele prunc Isus. 
Şi-a scăpat de moarte grea 
Pe care Irod făcea. 

Noi dorim ca să vă fie 


La mulţi ani cu bucurie 
La mulți ani s-aveţi noroc 
De nașterea lui Hristos. 


TREI COCOŞI NEGRI-ȘI CÂNTARĂ 


Trei cocoşi negri-și cântară, 
Zori de ziuă revărsară, 

Tri feciori se deşteptară, 
Tri feciori ardeleneşti, 

Cu tri cai moldoveneşti. 
Unu-i albu ca omătu, 

Unu-i negru ca corbu, 
Unu-i sur ca porumbu. 

Să luară, să dusără 

Până-n vârful codrului, 

La fântâna corbului. 

- Stai, ficiori, să ne-ntrebăm 
Care de unde suntem 

Şi care ce moarte vrem? 

La cel mic i s-o vinit, 
Fie-i moartea de cuțit; 
De cuţit fără rugină, 

Să moară-n țară străină; 
Fără lumină de său, 
Fără om din satu său; 
Fără lumină de ceară, 
Fără om din a lui ţară. 

- Staţi, feciori, şi m-așteptaţi 
Pân-oi mere la maica 

Şi văd: cu bani m-a plăti 
Ori cu păru m-a jeli? 


- Maică, măiculița me! 
Ori cu bani de mi-i plăti 
Ori cu păru mi jeli? 

- Io cu păr nu te-oi jeli, 
Nici cu bani nu te-oi plăti 
C-acolo nu te-am mânat 
În codri cu dilcoșii, 
Numa-n sat cu oamenii! 


- Maică, măiculiţa me, 
Mâine pă la prânzu mare 
Ne ieşi, maică, până-afară 
Şi-auzi puştile puşcând 


Şi ciorile cloncănind, 
Corbii din mine mâncând! 
Rămâi, mamă, sănătoasă 
Ca şi-o pară vermânoasă, 
Că și io mărg sănătos, 

Ca un măr putregăios, 


TREI CRAI DE LA RĂSĂRIT 


VARIANTA 1 


'Trei crai de la răsărit 
Cu steaua-u călătorit 

Şi pe cale cum mergeau 
Steaua “nainte vedeau 


Iar când stau de odihneau 
Steaua încă aşteptau. 
Până la Irod au ajuns 
Steaua-atunci li s-a ascuns 

De aici dac-au plecat 
Steaua iar s-a arătat, 
Şi au mers pân-au stătut 
Unde Hristos s-a născut 


Magii-atunci s-au bucurat 
În peșteră au intrat, 
Domnului s-au închinat 
Ca unui mare-mpărat. 


VARIANTA 2 


Trei crai de la răsărit 

Cu steaua-au călătorit 

Şi-au mers, după cum cetim, 
Până la Ierusalim 


Acolo dac-au ajuns 
Steaua-n nori li s-a ascuns, 
Prin oraş ei au căutat 

Şi pe toți au întrebat 


“Unde s-a născut”, zicând, 
“Un crai mare de curând? 


Ca să mergem să-l vedem 
Şi lui să ne închinăm” 


Iară Irod împărat 
Auzind s-a tulburat, 

pe crai la el i-a chemat 
Şi în taină i-a întrebat 


Zicând: “Mergeţi de aflaţi 
Și venind mă înștiinţaţi 
Să merg să mă-nchin şi eu 
Ca unuia Dumnezeu” 


Craii dacă au plecat 
Steaua iar s-a arătat 
Şi-au mers, până a stătut 
Unde Hristos s-a născut. 


Cu daruri s-au închinat 
Şi cu toţi s-au bucurat 
Iar “napoi dac-au purces 
Pe altă cale au mers. 


Irod rău s-a necăjit, 
Oaste mare a pornit 

Şi-n Viflaem a intrat 
Pe toţi pruncii i-a tăiat 


De la doi ani mai în jos, 
Să-l taie şi pe Hristos. 
Pe Hristos nu l-a tăiat 
Domnul sfânt l-a apărat. 


TREI PĂSTORI 


Trei păstori se întâlniră 
Raza soarelui 
Floarea soarelui 

Şi așa se sfătuiră: 


“Haideţi fraţilor să mergem, 
Floricele să culegem 

Şi să facem o cunună, 
S-o'mpletim cu voie bună, 
Să o ducem lui Hristos 

Să ne fie cu folos 

Nouă și la neamul nost, 
De naşterea lui Hristos? 


TU TE COBORI DIN CERURI 


Tu te cobori din ceruri, 
0, Prunc dumnezeiesc 
Şi-aduci răscumpărare 
La neamul omenesc. 


Pruncușor dumnezeiesc, 

Îngerii te proslăvesc 

Şi-ţi cântă toţi în cor 

Mărire sus în ce...ruri și pace pe pământ. 


"Tu, care eşti stăpânul, a toate creator, 
N-ai adăpost, nici hrană; eşti ca un cerșetor. 


“Tu plângi când vezi că lumea pe care-o 
mântuieşti 
Se leapădă de tine, deși tu o iubeşti. 

Isuse, pentru mine, ce mult ai suferit, 
Tar eu, cu nepăsare, adesea te-am jignit. 


Eu ştiu că fără tine nimic nu pot să fac. 
Cu harul tău m-ajută să-ţi fiu mereu pe plac. 


Întreaga mea ființă cu drag ţi-o consfințesc 
Ajută-mă, Isuse, cu tine să trăiesc. 


VENIȚI AZI TOŢI CREDINCIOȘII 


Veniţi azi toţi credincioşii 
Să săltăm, să săltăm 

De nașterea lui Hristos 
Ne bucurăm 


Căci El azi în Viflaem 
S-a născut, s-a născut 
După cum au zis prorocii 
Mai demult. 


În ieslea dobitocească 
S-a culcat, s-a culcat, 
Ca un prunc mic 

În scutece înfăşat. 


Îngeri şi păstori cântare 
T-au adus, i-au adus 

Și noi sa-i cântăm mărire 
Întru cel de sus. 


'Trei crai de la răsărit 
Au venit, au venit 
Aur, smirnă şi tămâie 
I-au dăruit 


Pace şi bună-nvoire 

Pe pământ, pe pământ 
Căci azi s-a născut în iesle 
Domnul Sfânt. 

VENIȚI PRUNCI CU TOȚII 


Veniţi prunci cu toţii veniţi alergați 

La Betleem grabnic în grajd v-adunaţi 
Vedeţi bucuria ce Tatăl de sus 

În noaptea-asta sfântă la toţi ne-a adus. 


Priviţi colo-n iesle în paie ascuns 

La a stelei lumină ce-n grajd a pătruns 
Cum e strâns în faşă Copilul cel Sfânt 
Mai blând mai frumos decât îngerii 
sunt. 


Dar iată-L pe paie, Copilul Ceresc 
Iosif și Maria cu drag ÎL privesc 

Păstorii-nainte-l stau îngenunchi: 
Deasupra lor îngeri zbor înaripaţi. 


Şi voi ca păstorii genunchiu-n pământ 
Plecaţi-I-naintea Copilului Sfânt 

Şi bucuroşi cine nu s-ar bucura 
Începeţi cântarea spre lauda Sa. 


Veniţi prunci cu toţii, cu drag s-alergăm 
Lui Mesia pruncul să ne închinăm; 
Cântând impreună cu corul de sus: 
Mărire Ție Doamne şi prea bun Isus. 


VENIȚI, NEAMURILOR 


Veniţi, neamurilor toate, să-i cântăm 
să-i cântăm; 

Pe Hristos Mântuitorul să-L lăudăm, 
Pe Hristos Mântuitorul să-L lăudăm. 


Că la Betleem El astăzi a venit 
După cum de mult prorocii au vestit. 


Din Maria Preacurata s-a născut, 
Pentru lume mântuire s-a făcut. 

Într-o peşteră în iesle s-a culcat, 
Şi în scutece sărace s-a înfăşat. 


Fie-n ceruri preamărire Celui Sfânt 


Pace fie între oameni pe pământ. 


Păstoraşii într-un cuget îl slăvesc, 
Şi cerescului Părinte mulțumesc. 


De la răsărit şi craii se ivesc, 
Aur, smirnă şi tămâie-l dăruiesc. 


Pe Maria, Maica Sfântă o cinstim 
Şi pe Fiul ei, Mesia-l preamărim. 


VIFLAIME, VIFLAIME 


Viflaime, Viflaime 

Cum de n-ai primit în tine 
Pe Fecioara Maria 

Să nască pe Mesia 


N-ai primit tu Viflaime 
În casele tale bune, 
Să-i dai un pic de sălaş 
Celui mai sfânt copilaş. 


N-ai ştiut tu Viflaime 

Cu câtă dragoste vine 

Cea mai sfântă-ntre fecioare, 
A Domnului născătoare 


Pat moale şi scutece 
T-au dăruit vitele, 
Lumină i-a oferit 

O stea de la răsărit 


Peştera cea-ntunecoasă 
A fosta Domnului casă 
La venirea sa în lume, 
Din vina ta Viflaime 

VINE CRĂCIUN CEL BĂTRÂN 


Vine Crăciun cel bătrân 
Viţă verde iadăra 

Cu căluțu' tăt juncân, 

Cu barba tăt scuturân, 
C-on tocuţ de lapte-n sân, 
Cu ouţă-n coşerguţă, 

Să să deie la fătuţă, 

La care îs mai micuță. 


Noi mai mult v-am colinda, 
Da ni-i scurtă gubuţa, 

Ne temem c-om îngheţa. 
Ne-om muta la altă casă, 
C-am văzut felea pe masă 
Şi paharu' lângă ie 

Şi-om be care cât om vre. 

ZIUREL DE ZIUĂ 


VARIANTA 1 


La toată casa-i lumină, 
Ziurel de ziuă 

La tot omu-i masa plină. 
Cine şade-n astă casă, 
Șad români de viţ-aleasă. 
Şi la anw om veni 

Numa! sănătoşi de-om fi 
Şi la anu om veni 

Numa! dacă ni-ţi pofti. 


VARIANTA 2 


La poartă la Țarigrad 
Ziurel de ziuă 
Şade-un fecior de-mpărat 


Cu păruțu” retezat 
În cârjuță rezemat 


195 


— COLINDE — 


— COLINDE — 


Unde s-a născut Hristos, 
Mesia, chip luminos 


Sus în deal la Galileu, 
Lăcașul lui Dumnezeu, 


Mititel înfăşeţel, 
în scutec de bumbăcel. 


ZORIORI DE ZIVĂ 


Sculaţi, sculați, boieri mari 
Zoriori de ziuă 
Sculaţi voi, români plugari 


Că vă vin colindători 
Noaptea pân la cântători 


Şi v-aduc pe Dumnezeu | 
Să vă mântuie de rău | 


Dumnezeu adevărat, 
Soare-n raze luminat 


Şi vă spun să ne trăiţi 
Întru mulți ani fericiţi! 

CUPRINS 


A 


Am plecat să colindăm.... 
An cu an de-a rândul 
Aseară pe asfinţit. 
Aseară pe înserate, 
Astăzi am văzut minune 
Astăzi s-a născut Hristos 
Astăzi s-a-nălțat o lumină 
Astăzi se vestește... 
Au sosit colindători 
Azi, cel de veacuri așteptat 

B 


Bună dimineața la Moş Ajun... 


Cântec de crăciun .... 
Ce sară-i astă sară 
Ce vedere minunată 
Ce-aţi văzut păstori 
Ceastă seară... 

Cerul și pământul 
Cerurile s-o grăit . 
Ciuta ciutelor ........ 
Coborât-a, coborât 
Coborât-o, coborât . 
Colinda nevinovată.. 
Colinda oilor .. 
Colinda păstorilor 
Colindiţa ... 5) 
Colindă bucovineană 
Colo jos, colo mai jo: 
Colo sus... 


Colo sus în vremea ceia. 

Colo sus şi mai în sus 
Colo-n deal ..... 
Copile cu ochi senini. 
Coroană de trandafiri . 
Creștinilor noi astăzi 
Cântă-n coruri mii şi mii -. 


Daţi-ne ceva. 
Deschide ușa, creştine, 
Din Raiul cel luminos 
Din an în an... 
Doamne, a tale cuvinte 
Doamne, ler Domnulu 
Doi oameni bogaţi -.. 
Domn din ceri 
Domn, Domn să-nălțăm . 
Domnului Doamne ... 
Domnuleţ și domn din cer... 
Dormi în pace copil sfânt. 
Dăliana.. 

Fii slăvit Isuse! 
Fiică dalbă de-mpărat 
Floricica ... 
Florile dalbe ... 
Fluierul cel păstores, 


Gazde mari nu mai dormiţi. 


Hoi, da lerui.. 

Ia sculați voi gazde mari - 
Iată vin colindători ... 


În Betleem colo jos 
În ajun de moş Crăciun 
În cetatea-mpărătească 
În noaptea asta s-a născut .. 
În orașul ViflAem .... 
În seara de Crăciun 
În vârful a nouă meri 
Înaintea cestor curi 
Îngerii cântă-n coruri 


Jur în jur de-această masă 

La Viflaem colo-n jos 
La cea casă colo-n vale 
La curte la Țiligrad ... 
La luncile Soarelui 
La săvârșitu” lumii 
Leru-i ler .. 


M 


Mare iarnă şi-o pticat... 
Maria. 
Mioriţa colind. 
Moș Crăciun cu plete dalbe 
Mulţămitură după colindă .. 
Mândru-și cântă cerbu-n codru 

Naşterea ta Hristoase 
Noapte de vis... 
Nouă azi ne-a răsărit 
Noi umblăm a colind: 


0, brad frumos! .. 
O, ce veste minunată! 
O, moarte, ce ți-aș plăti 
Orașul Viflaem 


Pacea domneşte pe pământ... 
Pe cărarea câmpului. 
Pluguşorul .. 
Pogorât-a, pogorât 
Praznic luminos. 
Pă drăniţa fântâi 

R 


Raza-i soare, doamna-i mare .. 
Rămâi, gazdă, sănătoasă .... 
Răsai Soare, mândru, roati 


S-a născut Domnul... 
Scoală gazdă din pătuţ 
Sculaţi plugari ... 
Sculaţi, gazde, nu dormiţi! 
Se luară măicuţa .. 
Seara crăciunului nost .. „159 
Sorcova 
Sosit-a praznicul iar.. 
Spune-mi cine eşti. 
Steaua străluceşte 
Steaua sus răsare 
Sub cel roșu răsărit 
Sus boieri... 
Sus la poarta raiului 

Ș 


Și, iată, îngerul Gabriel 


"Toată ceata. 
'Toată legea creși 
Trei cocoși negri-și cântară . 
Trei crai de la răsări! 
Trei păstori 
'Tu te cobori din ceruri 


La 


Veniţi azi toţi credincioşii 
Veniţi prunci cu toţi 
Veniţi, neamurilor - 
Viflaime, Viflaime... 
Vine Crăciun cel bătrân 

